Pathian cu thlarau a si;\nthlarau le biatak in biak ding a si.\nPathian veel a dongh lo ca ah amah biak a dong lo. Atu tan Rungcin Zingbiak tuah ka lung a thawh khun nak cu, kanmah tehna hawihna Pathian pi i, "ka hawile" a kan ti ve ruang ah hin a si. A nuam bak. A lawmh nak ah hika hi von click ta usi. Mah hla hi George G. Small i 1863 hla bia a si. Hosea 11:4 i "I led them with human kindness, with cord of love" aa ti mi cherhchan i an phan mi si dawh a si. Zisuh he aa kom cang mi cu hawi-ttha-ngei an si i, "A ta ka si, ka ta a si, zungzal in zungzal tiang" ti in lunglawm le hnangam in an um. Aziah tiah, ngatlai pawl, "hawinaule" (Jn 21:5) a rak ti hna bang in, zeizong uktu nih cun, "Ka hawile" tiah a ti cang hna (Jn 15:15). A ne ah a bia kan hmuh te lai. Zisuh cu nu hrin vialte lak i lianngan bik cem a si ko bu ah mi nauta hmanh i komh ngam awk in a um i, zohchuk mi pawl sin ah hawikom sin khuasak in khua a sa [Far Men hla]. "A hawile" cu a kan thihhnawh i a kan chanh. Cathiang nih Rom 5:10 ah "For since we were restored to friendship with God by the death of his Son while we were still his enemies, we will certainly be delivered from eternal punishment by his life" a ti (NLT). Mah bia nih cun misual beidong zong a lawmhter hna. Cu, misual i an "hawi", cu Cungnungbik Pathian a si i, vantthat ah, cu Pathian zumhtlak nih cun Zakop bia a rak kamh bantuk in bia a kamh hna. [Cunglei i Refresh button khi hon hmet ta.]\nNan ttuak a par tiang ka'n zohkhenh hna lai,\nKeimah nih ka'n ser hna, i ka'n zohkhenh hna lai.\nKa'n bawmh hna lai i ka'n chuah hna lai.\nBawipa lo cun, hi!\nPathian hrimhrim nih cun pumsa i hi vawleicung i a um lio ah, a hawile cu thinphang lo ding in hnangam nak bia a chimh in a kamh cikcek hna. "Ngakttah in ka'n chia hna lai lo e, atu i ka kal hnek cu nan ca i hmun ka hong remh chung hnek bia a si e, ka rung tthan ko lai e, khuaruahhar lungrethei in um hlah u law, ka zum ko u law...tiah assurance a pektak cikcek hna. Hi ca hi hla a dih tiang rel hmanh u.\nMah na cun, 'aziah dah kei hi tukforh le ngaihchiat ka ton khun hnga, mi vial khua-awng an tong' ti i tha a chia mi hi an rak um cio rua. Tamh lo te'n ing rih ko law zumhtlakte tu in na thih tiang um ko law [Bia 2:10] a kan ti i, hlathiam zong nih, atu i na ton mi hi cu ahnu ah na hngalhthiam te ko lai e ti in an kan hnemh. Hika hi von click u law a hla hi von ngai hmanh u. Chan ttiam lo hlasa minthang Dolly Parton le Linda Ronstadt le Emmylou Harris i trio an sak mi a si. A hla bia hika ah a um. Dawtnak langhter lengmang lo ah cun dawt lo ah iruah a fawi i, dawt lo i aa ruat mi ca ah cun lawmhnak taktak a um kho lo. Mi zawnruahnak le mi cung i dawtnak langhter a biapit ning hi atu hla i kan theih bang hin, pakhatpa aa fiang cikcek ve i tehte a khaan leen. A tehte khaan mi cu hika ah hin a um ko.\nHawikom nih cun zeitik poh ah dawt zungzal a si. (Pthluk 17:17)\n[Music link na hmeh hnu poh ah\ncunglei i Refresh button khi hmet law\nzuk cheukhat an cawl tthan lai.]\nA si ah, mizei khi dah 'hawikom' ah rel khawh an si?\nHika hi click law ruat hmanh.\n"Friends in Christ are friends forever."\nSawl he bia an iruah dih in, David cu siangpahrang fa Jonathan sin a kal.\nAn karlak ah dawtnak hri aa sih colh i hawikom ttha bik ah an cang.\nMah ni ri cun Jonathan nih cun David cu siangpahrang ruun ah\na caamter i inn ah a ttinter ti lo.\nNa hawi ka si lai e tiah David cu bia fek a kamh,\ni ralthuam le puan le vainam le li le a taisawm in kawi ah a tlaih.\nIhawikomhnak (friendship) a kan serh tu hi Pathian a si. Hawikom ttha a kan pe tu zong Pathian a si. Hawikom ngeih cu thluachuah co a si. [Pathian i hawikom ttha bik a'n pek mi hngalh na duh ah cun hi maivan tawne i min khi click te, audio sermon na ngaih dih in.]\nHawikom pa zeizat dah na ngeih tiah in hal hna ning law, tam nawn nan chim cio hnga dah. Hawikom cio ah nan hei rel dih ko hna hnga. Asina'n, hawikom na ti mi mah vialte lak ah pa zeizat nih dah an in hngalh--na thinlung le na ruahnak--tiah in hal rih hna ning law, hawikom cazin i na chiah mi cu an zor rup ko hnga dah ka ti. Hawikom ttha cu an sunghar taktak.\nHawikom tak le hawikom ttha si nak ah zei dah a herh? Ikomh kong ah hin cun David le Jonathan an ikomh ning tluk izohchunh awk a tlak mi a um lai lo. Chimhramh a si. 1 Samuel 20 ah khan a um. [hear it]\nAn ikomh ning ah ruah awk tlak pa li an um. Apakhatnak ah, an iupat veve. Iupat hi atu chan ah cun a lo zuahmah. Tla-ngalngal i um le zei i irel lo tehna, ninghngal tehna a tam cang i mi upat khom kan iharh chin lengmang cang. Asinain, iupat lo ah cun ihawikomh peng a har taktak ve. Upat mi he lawng tluangte'n ikomh khawh a si.\nApahnihnak ah, an izum tuk veve. A ka hlawt sual lai, a ka hlen sual lai ti i ilunghrinh nak an ngei lo. Tetsa an ngei tuk. Jonathan zumh awk tlak a si nak cu, a pa i David a raal ah hin, a pa biathli le mit-au vialte David a chimh dih. Kan Bawipa zong nih mahti cun a kan komh ning cu a langhter. "Ka pa sin i ka theih mi biathli vialte ka'n chimh dih cang hna ca ah, nannih cu ka hawile nan si" a kan ti. Biathli ichimh hi lungtak i ikomh a langh nak a si. Hawikom biathli phuanpiak lo hi zumhtlak sinak langhter nak a si ve.\nApathumnak ah, David le Jonathan hi an thinlung (emotion) taktak in an idaw. Voikhat hawihna cu a pa i David a ti ning kong i David a ngaih a chiatpi tuk ah Jonathan cu rawl hmanh a ei lo (20:31-34). Aa daw taktak khi an si. Atu chan i pa le pa horduhcuai phun zong an si lo. Pathian i dawtnak a pek hna mi in an idaw i an ikom.\nPalinak cu, an ihumzual ning hi a si. David cung i Jonathan tetsa a ngeih ning cu, a pa i David thah a timh ah hin rumro in David cu a humzual. A ttanh. A chanh. Khua tthat chel lawng i aa ttanh phun zong an si lo. Ihawikomh rawk lo ding te'n an lungput an sersiam (23:15-17). Jonathan nih amah le David kar ah an ihawikomh nak a hrawk kho ding zei thil hmanh tlunter a duh lo. A kham. Kannih, ttanh mi le biakin idan lecangka a rawk colh mi ihawikomhnak bantuk men in an ikom lo.\nNa hawi ttha bik i na ruah mi he nan ikomh ning kha ngia hmanh. Nan iupat veve maw? Tetsa nan ngei veve maw? Nan izum veve maw? Nan thla nan izah veve maw? Thinlung tak in nan idaw maw? Nan ingamh veve maw? Biathli nan ichim ngam maw? Nan isi ngam maw? Nan ingaihchiatpi maw? Lawmh nan ton ah nan ilawmhpi taktak maw? 'Hawi ttha' aa ti kho ding ah zei dah chim awk nan ngeih?\nAn chim ttheu mi ah, "Na upat hi na kum in rel hlah, na hawikom ngeih zat in rel" an ti. Hawi thar kawl law hawi hlun philh hlah ti zong an kan ti. Lai phungthluk ah unau ttha le liangdan ttha ti a si. Hawikom ttha cu sui le ngun an si.\nBawipa, na hawi ah na kan ser i kan ilawm.\nHawikom na kan pek ca ah kan ilawm.\nJonathan bang hawikom ttha kan si nakhnga,\nKan thinlung le kan ziaza kan sersiampi.\nHawikom a ngei mi cu komh nuam in a nun awk a si.\nUnau nak i mi a tlaihchan deuh mi hawikom an um ko.\nHawikom he hin itthen khawh a si. Hawikom tthing he itthen (ikomh ti lo) cu tuarh a har ngaingai mi a si. Kanmah i kan hlawt hna zong ah kan tuar. Anmah i an kan hlawt ah cun chim awk a um ti lo. Tingtang ngeih tthing khuai sual bantuk a si. Mi zong mahti cun an si cio. Minung cu zia le thin-ai he a um mi kan si ca ah, hawikom zong cu itthen a si ttheu. Asinain, atu Dolly Parton i hla i a sak cuahmah bang in, thin hon ruang i itthen zong ah dawtnak cu a dong taktak lem lo an ti. A poi ttheu mi cu, 'a ka daw/kom ti rua lo' ti i ruah i mithmai ttha ipek veve ti lo tu nih khin aa peh tthan kho mi ihawikomhnak cu a dan ttheu hna. Pakhat i lam von sial ah cun dawtnak ti a luang tthan kho ding a si tawn ko rua (It's important that one breaks the ice). Cuca ah, thinhon lio i bia chia chim zong isum rih ding a si an ti hen cu. Hika hi click u law an chim mi hi rel hna hmanh u [a topic khi click hna u]. [Refresh tthan ta]\nMikomh cu ui sin ah cawng.\nAtu cu achim chim mi sermon ngai rih usi. Hawikom Ttha ti phungchim a si [a chim tu ka hngal ti lo]. Nga hi click u law ngai ko u. Nga ngan-u nan click ah cun MP3 file a chuak lai. 3 MB fai a si i a download chung 56 K modem in minit 8 hrawng a rau lai. Nga hme-u nan click ah cun WAV file 1.6 MB hrawng a chuak lai. A quality a chia deuh ve. Minit 28 chung aa chim, duhsah in. Stream awk zong in a um na'n nan tlau sual ai lai tiah hngah hau phun tu in ka'n kuat ko hna.\nTutan kan Rungcin Zingbiak cu mah vial hi a si rih lai. Caan sau nawn kaa rauh mi a si i, santlai um pingpang ai kun, lawmh le thangtthat cu Cungnungbik Pathian nih co te seh. A khar nak ah Baibal caang khat te ka von taar taak lai.\nKa nawlbia cu hihi a si: keimah i kan dawt hna bantukin pakhat le pakhat i daw u. Mi nih a hawile caah a nunnak a pekmi dawtnak nakin dawtnak ngan deuh a ngeimi aho hmanh an um lo. Ka nawl pekmi nan tuah ahcun ka hawile nan si. Mi-tthi kan ti ti hna lo, zeitin tiah mitthi nih cun a bawipa tuahmi a hngal lo; asinain hawikom kan ti cang hna, zeitin tiah ka Pa sinin ka theihmi paoh cu nan sinah ka langhter cang. Johan 15:12-15


Herod Le A Fale | ibcsandnes\nHome › Knowledge › Herod Le A Fale\nBlog Articles Christianity Knowledge\tPosted on 30th November 2014 • Updated 25th May 2017 —by admin 1829\nRom uktu hna nih BCE 37 ah Judahmi le Idumaen thicawh Herod cu Palestine uktu ah an chiah. Thilti kho ngai a si i Rom uktu lung a tong kho ngaimi a si caah Rom siangpahrang nih siangpahrang timi min an benh ve. Jerusalem biakinn pi zong a ṭamhtu le a dihtu taktak cu Herod hi a si. Asinain miṭhalo le nahchuah hmang a si caah a nupi Mariamme le a fale pathum Alexander, Aristobulus le Antipater a thah hna. Antipater hoi hi cu ka rian a ka cuh lai tiin a thih laite ni nga ah a thah.\nHerod Ngan hi BCE 4 ah a thi. Bawi Jesuh hi amah chan ah a chuak i ka pennak a ka cuh lai tiin kum 2 tang ngakchia a thah hna caah a thih ah hin Jesuh hi kum hnih tang deuh hrawng a si lai tiin Jesuh hi BCE 6-4 ah a chuak lai an tinak a si. An pa a thih in a taangmi a fapa pathum nih an pa pennak cu an i cheu i Archelaus nih Judea a co. Asinain kum 10 lawng a uk i CE pa 6 ah Rom cozah nih Judea ci dairek in uk dingin bia an khiah i uktu ah Rom miphun an chiah hna. pilate (CE 26-36) zong kha hi bantuk Rom siangpahrang nih dairek uktu ah an chiahmi a si. Pilate kha Judea uktu lawng a si. Archelaus hi miṭhalo a si caah Jesuh le a nu le a pa kha Izipt ram an zaamnak in an kir lioah an ṭih i Galilee tu ah an i ṭhialnak a si. (Mtt. 2:22)\nGalilee le Perea lei kha Antipas nih a uk i a pa bantuk miṭhalo a si. Tipil petu Johan lu tantu (Mk. 6:17-28) le Jesuh thihnak ding biachattu zong a si (Lk. 23:6-12). Jeim a thattu le Peter thah ding i thong a thlatu zong kha a si (Lam. 12:1-3). Rian cu a ṭuan kho ngai. Inn ṭhaṭha a sak.\nPalestine nichuahlei kha Philip nih a uk i Herod fapa hna lakah miṭha bik a si i CE 34 tiang ṭha tein rian a ṭuan kho. Hermon tlang tang i Caeserea Philipi khua a satu a si.\nJudea uktu Archelaus zaka ah Rom kuttang uktu an thlah le cangka buainak a cat ballo i hremnak voi tampi an huah. A fak bik cu CE 66 ah a si i hi ruangah Rom ralbawi Titus nih CE 70 ah Jerusalem khua le biakinn zong a hrawh dih i Bawi Jesuh chim chung bia a tling ti zong an ti phahnak a si. A tawinak bik in hi hna hi Judah ram ṭhen uktu hna cu an si.\nCabia: Biakam Thar bawmtu


Breaking News: Yangon Ah Chin Tlangval Phiilip Thang Faktuk In Nawmsawh A Tong – Chin 11 News\nBreaking News: Yangon Ah Chin Tlangval Phiilip Thang Faktuk In Nawmsawh A Tong\nPosted By: Chin News August 15, 2020\nYangon myoh, Hmaw Bi myohne i Hngat Phyo Chian hmat Tain ah Chin mino pakhat cu a phone an chuh pinah faktuk in nam in an rak sawh mi ruang a Myoh Ukkala siizung ah chiah a si ko tiah thawng theih a si.\nPhilip Thang (kum 18) nih thil a ton ning cu hi ti hin a si, August 14 ah khan Ensein in Hmaw Bi ngaktah sianginn leiah kal a tim i motorcycle in a rak dong tu ding hna cu banhla dum pawng in a hngak hna, chun suimilam 1 hrawng ah a si i cu lio ah cun a minung pathum motorcycle in an rak phan ve i Philip Thang cu a phone an chuh pinah namte in fak ngai an rak sawh hnuah an rak zamtak hi a si.\n“Nizan suimilam 10pm ah khan operation an tuah i 12 am ah khan an dih, namte in an rak sawh nak hi a fah ngai caah operation zong an rau khun. Asinain kan vanthat nak pakhat cu Chin mi siibawi tha taktak pakhat a rak um ve caah a si khawh chung le a tha bik in an kan tuah piak.\nNamte in an rak sawh nak ah a pawpi hi hmunhnih in an rak khen nain vanthat nak ah a rak pem lo hi a si, cun a thin zong tlawmpal cu an rak khenh rih ko nain a ngantuk cu a si lo. A hliam hma a fah tuk caah siizung ah hin zarhhnih chung cu kan um rih ko lai” tiah Phillip Thang a umpi tu Cung Nung nih cun a chim.\nPhillip Thang hi Yangon ah Music Training a kai lio mi a si i Hmaw Bi ngaktah sianginn ah Piano a tum piak tu hna a si. Philip Thang a nu zong hi Kaan-Kaw myoh ah a um lio a si i tuchun suimilam 2 ah Yangon a phan ve lai tiah thawngtheih a si.


BREAKING NEWS : THANTLANG AH RALKAP MAWTAW 5 A PHAAN. – The Chinlung Post\nNihin zanlei sml. 4:15 hrawng ah motaw 6 hrawngin Thanthlang ah ralkap an phan i, suimilam. 5:00 hrawng ah ralkap motor pawl cu an lawng in Hakha lei ah an kir thaan , tiah mit in a hmutu hna le a dangdang nih an chim. The Chin Journal zong nih tunai te ah khan a langhter colh ve faawn.\nZei ruang ah dah Thanthlang ah ralkap thazaang an chap timi fiang in theih a si lo nain Thantlang khuachung i mipi cawlcanghnak ah hruaitu deuh pawl ralkap nih an sel hna i a si kho, i ralrin kan hau, tiah khuami pawl nih an chim.Credit: The Chin Journal\nRELCHAP : Tlaang Cung Hriamntlai TNLA Le SSPP Nih RCSS Cu An Kah Cang Lai : Atu lio kawlram tualchung thil a cang mi kongah Tlangcung hriamtlai phu hna pakhat le pakhat karlak ah i lungrualnak le t’anti nak taktak cu 100% in a um kho rih loh ti cu fiang tein a lang ko.CRPH nih biatak tein tlangcung hriamtlai phu chawnhbiak khawh le hmun khat teah Uico ralhrang doh t’i dingin a tawlrel cuahmah ve na in tuchun tiang tlangcung hriamtlai phu hna an cawlcangh ning zoh tik ah thil foi si dawh a si ti loh.


August ah 969 nih Norway ah Dawrnak an Sok – Chin Community in Norway\nTukum chung ah minung 6304 nih Norway ram ah dawrnak an sok i, august thla chung lawng ah minung 969 nih an sok tiah UDI website ah thawng an tial. Nikum 2009, tu bantuk caan ah minung dawrnak a sokmi hi tunak a letkhat in an tam caah dawrnak sokmi (Asylee) tamtuk an zawr tinak asi. Tukum a rami hna lak ah minung 553 hi kum tlinglo an si.\nNaite ah France ram ah umnak ngeilo Roma mivakvai pawl (Gypsies) thawl hram a hun thawk than khan, Norway ram zong ah tampi an hun lut te lai tiah ruahnak aum. France ah Gypsy a tlawmbik 400, 000 an um lai tiah tuak asi, Bulgaria and Romania EU member an hun si in khan minung 12, 000 hrawng an hun lut chap ti asi . Nikum 2009 zong ah khan 10, 000 hrawng France nih an ram in a chuah cang hna.\nPrevious Previous post: Norway Mi Rumbik Pa Ram in Chuah ai Tim\nNext Next post: Egersund Khua CCN-ec Meeting Kong


Zarhte Ni, Trump campaign nak ah thilmak a tlung, Democrat an lau tak tak\nZarhte ni/Saturday ah President Trump, Campaign rally Circleville, Ohio ah MAGA NUNS 3 (Roman Catholic ah nu, zungzal in Pathian rian ttuan ding in a nun a pek mi) nih Holy Bible he President Trump cu an vun conghlawm, “President Trump hnungah Pathian a dir/’God was right behind our president!” tiin thangpi in an au.\nNuns 3 nih hin face mask ah MAGA tih a ttial mi an hmang i, Ma nuns 3 hna hi tu lio Social Media ah an lar ngai mi an si. Twitter user Adam Parkhomenko, nih cun nuns 3 nih Bible an tlaih mi cu mipi hmuh kho ding in a langter.\nPresident Trump cu podium ah a kai bak in thangin in conghlawmnak in an au, Pamela Geller, Trump supporter, tweeted: ‘The MAGA nuns love Trump!’ Catholic voters tampi nih President Trump an support,\nMah bantuk in nuns pathum nih Trump campaign rally ah Bible he Trump an vun conghlawm mi cu Democrat pawl nih Twitter ah ceilak in an soisel than hoi. (Democrat pawl cu an mah nih lei kap ah thazang a chuah lo mi poah cu doh le soisel kha an rian a si ko)\n(The nuns cheered along with the rest of the crowd when the president invoked God. When talking about Hunter Biden’s laptop that contained emails about his business dealings in China, Trump said that it was ‘amazing the way God works) Credit- RTK\nBe the first to comment on "Zarhte Ni, Trump campaign nak ah thilmak a tlung, Democrat an lau tak tak"


Entertainment – TCN\nSeptember 30, 2019 Laiholh Thawng0 commentsEntertainment\nTulio Kawlram social media ah a lar mgaimi hlasak thiam Esther Dawt Chin Sung Tulio ahcun Kawlram social media online ah a lar ngaimi a si. Myanmar Idol ah hlasak ai zuam i a aw a that pinah a mui ai dawh tuk caah biatak tein Kawlram social media ah a hung lar. A aw …. Read More\nKum 2 Chung Ah Tlangval 200 Tluk A Ngei Khomi Korea Nungak\nSeptember 26, 2019 Laiholh Thawng0 commentsEntertainment\nKum 2 chung ah thlangval 200 tluk a ngeimi Korea Nu. Mahhi kong hi social media ah a lar taktak mi a si. Kum 2 chung ah tlangval 200 bak a ngei khomi nu a si. Cu cu Korea ram ah minthang TV a simi Mars People Xfile timi nih interview an tuahmi a si. …. Read More\nAugust 23, 2019 Laiholh Thawng0 commentsEntertainment\nTangka ah a rummi nak in thinlung a rummi ka duh deuh Myanmar lemcang minthang a simi Aye Myat Thu bia pakhat a tialmi cu a fan pawl nih an uar kho taktak. A tialmi zong a dik tukmi a si fawn. Lemcang Aye Myat Thu nih ca pakhat a tialmi cu tihin a si. Tangka tampi …. Read More\nLemcang Paing Phyoe Thu US Sianginn A Kainak Ah A Zaw\nAugust 18, 2019 Laiholh Thawng0 commentsEntertainment\nLemcamg Paing Phyoe Thu US sianginn a kainak a zaw Myanmar lemcang lakah mipi uar bikmi le fan tampi a ngeimi Actress Paing Phyoe Thu cu US ah sianginn kainak a zaw tiah theih a si. Lemcang Piang Phyoe Thu cu New York khuapi ah Film for Form timi a cawn lio a si. Zarh hnih tluk …. Read More\nChin Nungak Lemcang / Model Mai Margaret\nAugust 16, 2019 August 16, 2019 Laiholh Thawng0 commentsEntertainment\nChinnu ahcun mah nute hi a za bik ko rua. Lemcang Mai Margaret nih a hmanthlak tahr a hun post than. MTV ai thlaknak hmanthlak pawl a hun post mi a si. Kan hnulei Hakha ah movie pakhat an rak i thla i an dih cang maw dih cang lo dek ka thei ti lo. …. Read More\nMon Ramkulh Harnak Tongmi Caah Nay Chi Oo Nih Ting 50 Bawmhnak A Pek\nAugust 16, 2019 Laiholh Thawng0 commentsEntertainment\nMon ramkulh tilian hartong caah Nay Chi Oo nih ting 50 a hlut Myanmar lemcang / model minthang Nay Chi Oo nih Mon ramkulh tilian hartong mi hna caah Kawlram tangka in ting 50 bak a hlut hna. Myanmar media 7 hruainak in hlasak thiam pawl nih Yangon khuapi ah August 14, 2019 ah fund kawlnak show …. Read More\nLemcang Aye Taung Sizung Ah Zualhma Ngai In A Um\nZahan ah lemcang Aye Taung cu emergancy in sizung a phan. Myanmar model / lemcang minthang a simi Aye Taung cu zahan ah khan ruah lo piin sizung ah a phan tikah theih a si. Zeibantuk zawtnak in dah sizung ah a phak belte a mah nih a tial chih lo. Tuzan cu sizung ah ka um …. Read More\nLemcang A Si Hlan Ah Restaurant Ah Rian A Rak Tuan Balmi Kim Go Eun\nRestaurant ah cabuai rawl petu ( waiter ) a rak tuan balmi lemcang Kim Go Eun South Korea lemcang minthang Kim Go Eun hi lemcang a rak tuan hlan ah Restaurant pakhat ah rawlpetu rian a rak tuan balmi a si. Kim Go Eun cu vawlei cung minthang lemcang ah a hung i chuah cang. …. Read More\nKum Hnih An Tlin Lai Te Ah Nay Chi Oo Le A Tlangval An I Then\nAugust 15, 2019 Laiholh Thawng0 commentsEntertainment\nKum hnih an tlin lai te ah Nay Chi Oo le a tlangval an i then. Myanmar lemcamg minthang Nay Chi Oo cu a tlangval he an i duhnak kum hnih a tlin lai te ah an i then tiah theih a si. Mahhi kong media nih Nay Chi Oo cu inteeview an tuah i …. Read More\nLemcang Minthang Wutt Hmone Shwe Yi Thantlang A Hmanthlak Thar Pawl\nAugust 14, 2019 Laiholh Thawng0 commentsEntertainment\nLemcang minthang Wutt Hmone Shwe Yi Thantlang a hmanthlak thar pawl Myanmar lemcang lakah a man a sang bik pawl a simi lemcang Wutt Hmone Shwe Yi cu nihin Thantlang ah a umnak hmanthlak a facebook ah a hun post than. Wutt Hmone Shwe Yi cu Korea actor minthang pakhat le Kawlram actor Kyaw Htet Aung le actress May …. Read More


Asia Bibi That Dingin Islamist Pa Nih Canada Ram Tiang Bak In A Zulh Khawh — Salai Ephraim Thawngpang\nAsia Bibi That Dingin Islamist Pa Nih Canada Ram Tiang Bak In A Zulh Khawh\nmi zei a si ti theihlo mi Islamist ralhrang pa pakhat nih cun Asia Bibi cu va that dingah Canada ram ah a lut i,Canada ram chungah Asia Bibi cawlcanghnak le an um nak Inn hna cu a thli in dothlatnak a tuah cuahmah tiah online video in an chim t’han rih.cun mah pa hi online video chung in a mah cu hmuh khawh a si na in a mui fiang te in hmuh khawh a si lo tiah an chim.\nCun Islamist ralhrang pa nih cun hi t’in a chim,”Asia Bibi nih hin Islamist biaknak soisel in le doh in bia a chim t’han rih a si ah cun Canada ram in hell ah kuat dingah a sin ah ka phan cang i a lawm man pek dingah timhcia ka si cang tiah fiang ko in a chim”cun ka thah tik zongah hawi thah in ka that lai lo i harsatnak le a fah a tuar taktak hnu lawng ah ka thah lai tiah a chim fawn.\nIslamist ralhrang pa nih Asia Bibi kongah online in mah bantuk bia a chim mi kongah Canada cozah nih cun zei bia hmanh a chim lo pin ah a tu tiangah cun a theilo um in an um rih tiah an chim.asinain Asia Bibi le a chungkhar hna cu an nun nak a him khawh nak hnga caah Canada ram chung daikilkar ah um ter le chiah an si tiah an chim.\nAsia Bibi hi kum 2010 lio ah khan Pakistan ram ah Islam biaknak cu faktuk in an rak soisel ti ruangah Court nih a konglam rak ceih piak i thongah thlak a rak si.cun cu hnu kum 8 rauh hnu ah cun Islamist pawl hna nih an puh nak cu ningcanglo thil a si ti in thonginn cun an chuah t’han i Islamist pawl hna nih a mah hi thah dingah an timh peng mi a si.\nCun Muslim cleric, Maulana Yousaf Qureshie pawl hna nih cun an mah biaknak chung minung pawl hna sin ah cu Asia Bibi a thattu paoh cu Pakistan phaisa 500,000 pek nan si lai tiah thawngzamhnak a rak tuah.\nTagged Asia Bibi That Dingin Islamist Pa Nih Canada Ram Tiang Bak In A Zulh Khawh\nUS Nih Standard Missiles SM-2 Cu Japan Le South Korea Cozah Sin Ah Zuar A Timh →\n← Misual Pawl Um Nak Gaza Ram Chungah Mangt’am A Tlung Cuahmah Cang


Mark Ṭhat deuh awkah Fale Bawmh Khawh Ning | Chungkhar caah Bawmtu\nREL KA DUH Abkhaz Holh Abua Holh Africa Holh Albania Holh Amharic Holh Arab Holh Armenia Holh Azerbaijan Holh Baoule Holh Bashkir Holh Belize Kriol Bislama Holh Boulou Holh Bulgaria Holh Cambodia Holh Catalan Holh Cebuano Holh Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Cibemba Holh Croatia Holh Czech Holh Dangme Holh Denmark Holh Dutch Holh Efik Holh Estonia Holh Ewe Holh Faeroese Holh Fiji Holh Finland Holh Fon Holh France Holh Ga Holh Georgia Holh Germany Holh Grik Holh Gun Holh Haiti Creole Holh Hausa Holh Hebru Holh Hiligaynon Holh Hindi Holh Hmong Holh Hungary Holh Iban Holh Igbo Holh Iloko Holh Indonesia Holh Isoko Holh Italy Holh Italy Kut Holh Japan Holh Kabuverdianu Kannada Holh Kazakh Holh Kazakh Holh (Arabic) Kikamba Holh Kikaonde Holh Kikuyu Holh Kiluba Holh Kinyarwanda Holh Kirghiz Holh Kirundi Holh Korea Holh Kwanyama Holh Latvia Holh Lingala Holh Lithuania Holh Madagascar Holh Malayalam Holh Malaysia Holh Malta Holh Mambwe-Lungu Holh Masidonia Holh Maya Holh Mirang Holh Mongolia Holh Moore Holh Myanmar Ndebele Holh (Zimbabwe) Nepal Holh Norway Holh Nzema Holh Okpe Oromo Holh Ossetian Holh Pangasinan Holh Papiamento Holh (Curaçao) Persia Holh Pidgin (West Africa) Poland Holh Portugal Holh Portugal Holh (Portugal) Punjabi Holh Rarotongan Holh Roma Holh (Masidonia) Romania Holh Romany (Macedonia) Cyrillic Russia Holh Russia Kut Holh Sango Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sinhala Holh Slovakia Holh Slovenia Holh Solomon Islands Pidgin Holh Spain Holh Sunda Swahili Holh Sweden Holh Tagalog Holh Tamil Holh Tarascan Holh Tatar Holh Telugu Holh Tetun Dili Thai Holh Tigrinya Holh Tiv Holh Tojolabal Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Twi Holh Tzotzil Holh Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uzbek (Roman) Uzbek Holh Valencian Vietnam Holh Wales Holh Waray-Waray Holh Yoruba Holh Zapotec Holh (Isthmus) Zulu Holh\nNa fa cu sianginn ca zoh a huam lo, inn ah tuah dingmi ca kha a tuah lo i ca zong a ciah lo. Cucaah a mark a ṭum i a ziaza zong a hun rawk. Na fa kha a mark a ṭhat deuh nakhnga zeitindah na bawmh khawh?\nHneknak nih thil sining kha a chiatter chin. Na hnek tuk ahcun na fa cu sianginn le inn ah lungrethei in a um kho. A lungretheihnak a zor deuh nakhnga lih a hun chim men lai, a mark a ṭummi kha chim loin a um men lai, sianginn mark cazin ah na minthut deu kha a hman men lai asiloah sianginn hmanh a tli men lai. Cuticun thil sining cu a chia chin.\nLaksawng peknak nih aa ralkahmi thil a chuahter khawh. Pa pakhat a simi Andrew nih hitin a ti: “Kan fanu kha i zuam seh ti kan duh caah a mark a ṭhat deuh tikah laksawng kan pek. Mah tikah kan fanu nih laksawng hmuh ding lawng kha a hun ruah. A mark a tlawm deuh tikah a mark a tlawm caah si loin laksawng a hmuh lo ca tu ah a ngaih a chia deuh.”\nSaya/ Sayamah te sualphawt cu na fa caah a ṭhahnem lo. Na fa nih ka mark a ṭhat deuh nakhnga i zuam a hau lo tiah a ruah khawh men. Midang kha sual a phawt men hna lai, cun a tonmi buaibainak kha tawnghthampiak awkah midang kha a hun i bochan men hna lai. A tawinak in chim ahcun a upat tikah a biapimi rian hna kha ṭuanvo a la kho lai lo.\nNa intuarnak kha i uk. Na thin a hun lioah na fa he a mark kong kha i ruahceihṭi hlah u. Pa pakhat a simi Brett nih “kan lung a daih lio caan ah i ruahceihṭi cu kan nuva caah a ṭha bikmi a si” tiah a ti.\nBaibal phunglam: “Bia theih duhnak lei ah cun a khul a rangmi si u law biachimnak lei le thinhunnak lei ah cun a khul a nuarmi si u.”—Jeim 1:19.\nBuaibainak taktak kha hngalh i zuam. Midang nih nehsawhnak, sianginn i ṭhialnak, camipuai ṭihnak, chungkhar buaibainak, i hngilh khawh lonak, ṭha tein cazin ngei lonak le lungthin pek khawh lonak ti bantuk ruangah a mark a ṭummi a si men lai. A tha a thut tuk caah a si tiah ruat hlah.\nBaibal phunglam: “An in cawnpiakmi kha ṭha tein ruat law khuaawng na tong lai.”—Phungthlukbia 16:20.\nCa zoh khawh awkah a daimi pawngkam kha timhtuahpiak. Inn ah tuah dingmi ca tuahnak le ca ciahnak caah cazin tuahpiak. Ca zohnak in na fa a lung a vaivuanhter khomi thil (TV le phone i telin) hna a um lonak hmun kha timhtuahpiak. Ca zohnak caah a caan tawite in ri khiahpiak law lungthin a pek khawh nakhnga bawm. Germany ram i pa pakhat a simi Hector nih hitin a ti: Camipuai a naih tikah camipuai ni a phanh dengmang tiang hngak loin nikhat ah tlawmpal tete in kan zohpi ṭhan.”\nBaibal phunglam: “Zeizong vialte caah hin caan a um cio.”—Phungchimtu 3:1.\nCawn duhnak ngeih dingin thape. Na fa nih sianginn kai a ṭhatnak kong hna kha ṭha tein a hngalh ahcun cawn duhnak a ngei deuh lai. Tahchunhnak ah, kanan a thiam ahcun changreu cawknak ca tangka tuak dan a thiam lai.\nBaibal phunglam: “Fimnak kha cawng. Hngalhthiamnak kha cawng. . . . Na lung chungah i chiah.”—Phungthlukbia 4:5, NW, 8.\nRuahnak cheuhnak: Inn ah tuah dingmi ca kha zohpi, asinain a ca kha nangmah nih tuahpiak hlah. Andrew nih hitin a ti: “Kan fanu nih amah thluak kha hmang loin kanmah lawngte a kan hal.” Cucaah na fa kha amah tein ca zoh ning kha cawnpiak.\n“Ka fapa pakhat cu a mark a ṭum i inn a rak ṭin tikah lungdai tein um awkah kaa zuam. A ruang kha ka hal i a hnuah i zuam deuh dingin tha ka pek. Kei zong ka ngakchiat lioah ka mark a ṭum bal ti kha i cinken awkah kaa zuam.”—Millicent.\n“Kan fale sianginn kai hram an thawk cangka in an cungah siaherhnak kan langhter a hau. Nulepa cheukhat cu sianginn mark cazin ah an fale mark a ṭummi an hmuh hnu lawngah an lung a pem. Mah hnu lawngah an cungah siaherhnak kan langhter ahcun bawmh awkah an har tuk cang.”—Edwin.\nKumhra Fai Zohkhenhnak Fale Zohkhenhnak Ṭhitumnak & Chungkhar\nShare Share Mark Ṭhat deuh awkah Fale Bawmh Khawh Ning


Omnath, Locus of the Roil a Brawl deck by Chase Whelan - MTGDECKS\nOmnath, Locus of the Roil deck, by Chase Whelan\nArena BrawlOmnath, Locus of the Roil Moss Eisley Brawl! @Moss Eisley Chase Whelan\nOmnath, Locus of the Roil. Builder: Chase Whelan. — Top16 in Moss Eisley Brawl! @Moss Eisley [14 Players] — 16-Apr-2020\nBUY: $122—46.99 Tix\n1 Boreal Elemental $0.25 $0.04\tC\n$28.80 Tix @cardhoarder $0.99 / Week @cardhoarder $135.08 @tcgplayer $134.58 @cardkingdom\n1 Hydroid Krasis 1 Lavakin Brawler 1 Gyre Engineer 1 Brazen Borrower 1 Lightning Stormkin 1 Cavalier of Thorns 1 Beast Whisperer 1 Fire Elemental 1 Thunderkin Awakener 1 Chandra's Embercat 1 Scorch Spitter 1 Boreal Elemental 1 Frost Lynx 1 Cloudkin Seer 1 Healer of the Glade 1 Risen Reef 1 Paradise Druid 1 Living Twister 1 Creeping Trailblazer 1 Thicket Crasher 1 Overgrowth Elemental 1 Leafkin Druid 1 Incubation Druid 1 Growth Spiral 1 Shared Summons 1 Quasiduplicate 1 Circuitous Route 1 Storm's Wrath 1 Domri's Ambush 1 Bond of Flourishing 1 Rhythm of the Wild 1 Domri, Anarch of Bolas 1 Chandra, Acolyte of Flame 1 Izzet Guildgate 1 Gruul Guildgate 1 Simic Guildgate 1 Breeding Pool 1 Stomping Ground 1 Steam Vents 1 Evolving Wilds 1 Command Tower 5 Mountain 5 Island 6 Forest 1 Omnath, Locus of the Roil\nLast update: 2020-04-19 10:03:40


Kah Doh Nak Voi(200) Leng Achuak, Ralkiang An Tamtuk Ko Nain Bawmh Nak Aphan Lo - TIMES OF CHIN NEWS\nKah Doh Nak Voi(200) Leng Achuak, Ralkiang An Tamtuk Ko Nain Bawmh Nak Aphan Lo\nSagaing ramtthen, Yinmarpin pengkomh, Pale, Salinkyi, Yinmarpin, Kani peng hna ah June 1 in nihin tiang kahdohnak voi 200 hrawng a chuak tiah Yinmarpin PDF tuanvo ngeitu pakhat nih a chim. Kahdohnak ruang ah ralzaam zong nikhat hnu nikhat an tam nain Yinmarpin pengkomh chungah ramchung ramleng bomh nak a phan lo ti tluk a si.\n” Yinmarpin pengkomh ah Kani, SaLinKyi, Pale, Yinmarpin an i tel. Cu hmun hna ah cun kahdohnak a fak, June thla chung ah Yinmarpin pengkomh chung ah kahdohnak voi 200 tluk a chuak i SAC ralkap nih Drone an hman, 60mm lung 2 an thlaih i Drone in an kan kah. Tank tucu an i ken ko nain an hmanglo” tiah a chim.\nYinMarPin peng ah June 21 zanlei Sml 3:30 hrawngah Monywa – YarKyi – KalayWah lam hmun pakhat ah SAC ralkap cu bomb puahhnawh an tong tiah khuami hna nih an chim. Bomb puahhnawh an tonnak hmun cu Monywa- YarKyi – KalayWah lam meng 5 gate le BanBoi Yuamah khua karlak hmun pakhat ah a si i bomb puahhawh an si hnu ah SAC ralkap phu hna nih meithal an puah.\nSAC ralkap bomb puahhnawh nak cu “ChoMineMine” Yinmarpin, Kani mizapi vengtu ralkap phufonh hna nih an tuah mi a si i SAC ralkap thimi le a hliammi an um nain a zat cu fiang in kan thei kho rih lo tiah PDF hruaitu nih a chim. Crd; The Chin Post


Biden nih Vice President caah Kamala Harris aa Thim | THE CHIN EXPRESS\nBiden nih Vice President caah Kamala Harris aa Thim\nDemocratic party in president aa cuhmi Pu Joe Biden, kum 77 nih Vice President in a cuhpi tu dingah Pi Kamala Harris, kum 55 a thim cang.\nPu Joe Biden cu a ra laimi November 3 thimnak ah Republican party in Pu Donald Trump he president aa cuh ding asi.\nPi Kalama Harris cu India le Jamaica (Asia le Africa) kahpia asi. A pa hi Afro-Jamaican asi. A nu (tleicia) cu India ram Chennai khua ah a chuakmi si.\nCalifornia state aiawh in Rampumpi Hluttaw Sang (Senate silole Amyotha Hluttaw) ah Senator/MP a ṭuan liomi si. African American le Asian American chungin Vice President in cuhpi tu dingah thim hmasa bikmi asi.\nSenate cu Hluttaw Sang asi i Myanmar ram ahcun Amyotha Hluttaw he aa khat. Senator cu Amyotha Hluttaw MP he an i khat.\nDemocratic party chungah president aa cuh ding thimnak tuah lio ah Pi Kamala Harris hi hmaisuang a rak si ve.\nJoe Biden nih Trump a tei ahcun Vice President a tuan ding\nPu Biden nih “Vice President in aa ka cuhpi tu dingah Pi Kamala Harris ka thim…” tiin Nihnihni ah thawng a thanh cangka in Pi Harris nih Twitter ah ca a ṭial colh ve.\nPi Harris nih, “Pu Biden cu a nunchung kan caah rianṭuan pengmi asi caah American mipi a kan funtom khawh lai. President asi ahcun, kan lungthlitum ning tein America ram a ser khawh lai.\n“Kan party biakhiahnak bangin lunglawm tein Vice President in ka cuhpi lai, i kan ram ralkap lutlai asi khawhnak hnga a herhmi paoh ka tuahpiak lai,” ati.\nUS le democracy ram pawl ahcun President nih ralkap a uk chih. Myanmar ram i Min Aung Hlaing rian khi ram mipi thimmi president nih a kemh chih.\nPu Biden le Pi Harris cu tu chun hi Delaware state i Wilmington khuami sinah vote kawl biachimnak an ngei lai. “Kan ram nunnak lak ṭhan in rianṭuan American mipi caah thilṭha tuah i kan ram hmainor ter” timi tlangtar in bia an chim lai, tiah Pu Biden vote kawlnak phu nih a chim. — BBC English


Nihin ni tiang Matupi CDF Miphun le Ram caah nunnak a pek cang mi cu New Delhi ah Upat peknak program tuah in amin le hmanthlak hna record le phozar piak asi, – Kawltu Team\nNihin ni tiang Matupi CDF Miphun le Ram caah nunnak a pek cang mi cu New Delhi ah Upat peknak program tuah in amin le hmanthlak hna record le phozar piak asi,\nJanuary 25, 2022 January 26, 2022 Pu Tawn Mang\nMah program tuah ding ah hin mi cheu khat zuamnak thawng in atubantuk in Miphun le ram caah nunnak pek in hralhrang kut ah athi cang mi hna, Upat peknak le philh khawh ti lo ding ah Documentary record ngeihnak tuah asi.\nMatupi CDF rawl a pektawntu Salai Le Nang kum 13 te long asi rih mi zong nih nunnak a pek ve khi asi, Mr, Le Nang kum 13 asi rih mi hi ralhrang pawl nih an hruai hnu ah ap asi mi U Joseph nih ka fapa arak tlung than te lai tiin nithum chung an hngah khi asi, a fapa Mr Le Nang cu arak tlung lo tik ah mi dang hna cu khua chuah tak in an zam dih hna khi asi, U Joseph zong cu CDF hna nih aran khawhnak chung in vat li cang nehnu ah thawng kanrak thanh te lai tiin, India ramri laei ah ava tli kha asi, lam lak ah a um lio ah a fapa athgi cangnak thawngpang an vathanh piak khi asi, lung fak lo awk tha lo ngai ngai ceu asi, atu ah apa zong Mizoram ah lung nuam lo ngai ngai in aphan ve ko cang.\nCun atu tiang Matupi in miphun le ram caah nunnak a pek cang mi hna cu:-\nSl.N0, An Min/Names -Thih ni,\nSalai Mr, San Thar -23.01.2022\nSalai Mr Tui Dim -07.01.2022\nSalai Mr, Le Nang -07.01.2022\nSalai Mr, La Rhing -07.01.2022\nSalai Mr, Steven -07.01.2022\nSalai Mr, Thak Lung -07.01.2022\nSalai Mr, Lian Ngai -07.01.2022\nSalai Mr, Peng Sang -18.01.2022\nSalai Mr, Tin San -07.01.2022\nSalai Mr, Pupa Sali -07.01.2022\nSalai Mr, Ze Caet Aung -07.01.2022\nSalai Mr, Van Theo -07.01.2022\nSalai Mr, Thang Awm -14.01.2022\nMah chung ah hin N0-1 asi mi Salai Mr, San Thar hi, Delh Univercity in BBA graduated cang mi asi, miphun le ram kilh ven ding ah tiah khua lei ah kir in miphun ralkap rian arak tuan mi asi, ram caah nunnak a pek cawlh mi hi atuantuk rih kan ti ceu ko nain, ti khawh kan ngei lo, sianh lo bu in akan kal tak thiamthiam ko cang cu mu! Apoi ngai ti pin ah chim ding dang a um lo, amah hi pa fel ngai mi asi, tlangval asi ko nain zu/din sa ei tibantuk hna hi atong bal lo mi asi, Group N0-2, ah Leader Captain dirhmun ah rian atuan cuah mah lio ah atu bantuk in nunnak tuantuk in a pek mi khi asi, apoi bak ko, RIP.\_\nSalai Mr, Tui Dim hi cu kanrak theih ceu cang bantuk in akong tampi ka tial ti lai lo, amah zong hi Matupi CDF caah cun kan sianh lo ngai ngai nain akan kal tak thiamthiam khi asi apoi bak ko, RIP.\nSalai Mr, Steve zong hi tlangval Nupi ngeih lio te asi, chungkhar tha tein kalpi atim cuahmah lio ah atu bantuk in miphun caah nun nak a pek khi asi, a poi bak ko, RIP.\nSalai Mr Thang Awm hi media lei zong watana ngai mi pakhat asi ve, akalnak kip ah Video Camera hi aken peng tawn khi asi, cuticun miphun caah rian atuan cuahmah lio ah ralhrang Sniper nih vanchiat in arak fuh ruang ah atu bantuk in nunnak arak pek khi asi, a poi ngai, RIP.\nA dang hna kong lam cu chim tam ka tim ti lai lo, sualnak angei lo mi zei maw zat hna hi, ralhrang pawl nih saram thah bantuk in akan thah piak kong lung fak lo awk tha lo khi asi, amah belte cu kan pasal tha hna thisen man hi ni khat can khat ah kan ram le miphun nih aman an ngah te lai tihi, kan ihngahnak um chun asi ko caah, atang mi kan pasal tha CDF hna hi kan umnak kip in thlacam tha zang, sawva tha zang, minung tha zang tiang le khawika zawn ah dah san tlainak na ngei? Mah le san tlainak zawn ceo ah kan pasal tha hna hi bawm ceo ding ah fawrhnak bia ahnu bik ah ka van langhter duh mi asi.\n← UK PM Boris nih Russia cu fak nawn in a hrocer bak ko, UK Embassy tuan mi zong an lak chuah ve cang,\nRussia nih cun Ukraine thuat taktak ding in thil zei zong vialte le hriamnam thatha hna ready ter dih asi cang, US zong ralrinte in a um cang, →


CNF Cathanh Comment! – The Cherry Par\nCNF Cathanh Comment!\nDecember 5, 2021 December 5, 2021 Cherry News\nCNF Cathanh Comment\nNizan nai ah CNF nih buu pakhatkhat, minung pakhatkhat nih Chin mi ramdang ah zaam ding, ralzam sokding phun lem soi/ forhfial lo ding tiah cathanh an chuah. Atlangpi in hi ca an chuahmi cu refuge second wave khamh an timh a si lai tiah ka ruat. Hi kong hi a linsa ngai ca ah comment tawi ka ṭial ve. Thil hi zeitin kan zoh timi nih kan hmuhning (aphi) hi a dan ter ti, a si ca ah nan hmuhning in ka hmuh lo sual cun ka zohning aa dang tiah rak ka ruat piak te u.\n← Min Aung Hlaing Le Ralhrang An Bia Ceih Te Nak Ding Lam!\nOperator pawl cu Area 21 Revolution Network nih ralrinnak a pek hna! →


Hnangam Tuk Si Cang. U.S Cing Cing Si Ko Hih – Chin World News Evening\nHNANGAM DEUH SI CANG: Zahan January 6 i Vawleicung Democracy ram vialte i pa bik ah ruahmi US cozah innpi (Capitol) chung tiang i hnahnawhnak (Choas) an chuahter hi cu a poi hringhran ko. Hmai a hngal lo taktak. Iran, North Korea le Kawlram te pawl hmanh nih an van nehsawh len ding ruah ah ka celh lo. A poi ko ti hlei chim ding um lo.\nSinain US cu phunghram fek tuk le hruaitu ṭha tamtuk umnak ram si hraat kaw mob rule ke tharuum hmang (violent) in kum 200 renglo a nung cangmi democracy uknak an teiter khawh lo zia an langhter khawh ṭhan i hna a ngam i thawpi a chuak. US cingcing a si ko.\nCongress nih Electroral college vote an fehter (certified) khawh in President Trump zong nih a lungsi lo ngai bu’in US president nawl ngeihnak (power) i peknak ding hi a sining dingte in ka tuahpi ko hna lai tiah a chim ve cang i buainak dang a um hraw ti lai lo tiah zumh a si. (Foxnews: Trump recommits to transfer of power as Congress certified Biden’s Win). Cucaah, hnangam deuh a si ka hei ti ko. A dong taktak cang. Ref: The Chin Voice\nTrump Vote Dingin A Forhtu Lai Pastor Cheukhat Le Hruaitu Zong Sualnak Ngampi Nan Tuah


Norway Chin Misses Pawl Theihternak – Chin Community in Norway\nNorway Chin Misses Pawl Theihternak\nJuly 19, 2016 ccn 0 Comments\n29 June – 2 July tiang tuahmi Norway Chin Celhzuamnak ah item pakhat ah ai telvemi cu, Norway Chin Miss thimnak asi. Atanglei ah kan hun langhtermi kan far le hna hi, Norway Chin Miss ai zuammi hna an si i, Sweden leiah Norway aiawh in a kan kal piak ding zong an si hna. An kong theih aduhmi hna caah tiin tlawmpalte theihternak kan hun tuah ve hna.\nMiss Slome Ni Lawm Sung\nSlome Ni Lawng Sung\nNorway Chin Miss 2016, Slome Ni Lawm Sung cu, Chin state, thantlang peng Zephai khua mi Pu Salai Za Hmung le Leitak khua mi Pi Sung Tang Hlawnceu hna i an fa le pa 4 lakah upabik asi. Kum 1997 December ni 11 ah Hakha khua ah a chuak. A tu a umnak khua cu Norway thlanglei pyine pakhat asimi Rogaland chung Egersund khua ah asi. Tukum sianginn kai tthan tikah khin, Dalande Videregående ah a kum thum nak (tang hleithum) a kai ding asi. 2016 Norway Celhzuamnak ah Miss Chin Norway a hmuh lawng siloin, Europe Chin Conference 2016 ah tuahmi Miss Europe Chin zuamnak zongah pakhatnak a hmumi asi.\nZeidah na huammi asi tiah kan hal i, amah nih, “Ka huammi cu hlasak le music phun phun tum, tileuh le hawikom he umtti te hna an si. Hmailei si ka duh mi cu biology lei i thiamnak neih a si.”\nKanmah Laimi le Laitlang caah na saduhthah?\nKanram Chinram ah Dainak taktak aum khawhding mi hi ka saduhtha asi. Cun Hngakchia kip nih sianginn ah ca an cawn kho ding sadhu ka that fawn. Kan Ram a thancho I kuatekip zong ah ti thiang dinding zatlak in an nei cio pin ah electick mei hang in an khuasak anuamh I athan cho ding hi sadhu ka that. Your vision about the Chin’s future or youth’s future? Chin youth/mino vialte nih kan umnak hmunkip ah fimthiamnak kawl le cacawnnak ah tlamatlin kho mi kan si pin ah pawcawmnak ah riantha te kan ngaih ding hi abiapi ka ti. Mah tein I bochanduhnak thinlung, self-confident le self-reliance neih I mah ke cung ah fel tein adir kho mi si hi atha ka ti fawn. Cun kan nu le pa le kan chuah semnak kansi ning hi phil lo tein kan I cin keng ding asi. Atu mino nih ramtha kan um nak hmuh ah riantha le income tha kan ngai ah cu..hi kan umnak ram ah nuamtein kan khuasak pin ah Kan Ram caah thatnak tampi kan tuah chih ding hi ka vision ngan bik cu asi.\nDawhnak (Beauty) timi hi zei khidah asi i zeitindah na hmuh?\nPumrua/tungtai ttha le mui dawh cu an i dawh bak ko. Pumrua/tungtai that lo zong ah thianghlim te le felfai tein aum mi cu duh an nungtukfawn. Thinlung thiang a ngeimi le midang caah tthatnak tuah aduh mi hna zong an i dawh ning te a um. Cucaah cun Beauty hi Pumrua/tungtai tthat pinah lungthinthiang le dinfelnak nunzia a ngeimi tiin ka hmuh ning asi.\nNorway ram ah Chinmi pakhat si hi zeitindah na ruah?\nNorway Chin cu –Kan nu le pa hna nih an chuah-keh-nak ram Uktuhna antha lo caah an rak kan phanpinak ram asi. Mipem kan si ko. Kan van atha i Norway bantuk ram ttha ah hin Chin Mino hna nih fimcawnnak le khuasaknak ah feltein kan hram kan i sialnak ding asi, hi ram ah zohdawh tein kan nun pinah kan Chin miphun sinak le nunphung philh loin zalong tein le nuamtein kan um nak ramtha asi tiin ka ruah ko.\nMiss Daina Cinzah\nMiss Daina Cinzah hi Pu Ceu Dun le Pi Fam Nawn hna i a fale pa thum lakah a hniangbik asi, Thantlang peng Vomkua khua ah a chuak. Stavanger khua ah anulepa unau le he a ummi asi. Sianginn tanghra a kai lio. Pathian nih pahrang (Talent) a kan peek rua tiah ai timi cu hlasak asi. Cun tuah a huammi cu Fashion, Pageant, Trening tuah, hla ngaih te hna an si. Hmailei ah sikho ning tiah ai tinhmi cu Nurse (Sykepleier) asi.\nMiss zuamnak kan tuah mi Chung in keimah pum pak in Ka ruah ningah cun, a tha tuk tiah Ka ruah ko. Aruang cu kan lai nuhngak tete cawi San zg si tiah ka ruah. Si khawh ahcun tuah kho lengmang uhsih law da duh, Miphun pakhat kan si ve tikah mahbantuk te zong hi a herh ngaimi si ve ko tiah ka ruah. Cun mahbantuk Miss kan tuah tik ahkhin, hawinak in kan i dawh deuh tinak khi cu asi lo. Mah kan tuahmi nih khin Chinmi kan thenchonak zong asi ve tiah ka ruah. Khoika hmun poah nih tuah cio mi asi ve tik ah, ai zuam tu zong nih mi phun pakhat kan si ve ti lungput in le hawi nih an tuah cio mi kan tuah khoh ve lai ta ti lung put khi ruah ding in Ka hmuh!\nChinmi caah na saduhthah/chunmang zeidah asi?\nKan chin mino hna caah chunmang (Dream) ka ngeih mi cu, a pakhatnak ah Bawipa bochan bu tein nung kho uh sih law ti ka duh, cun kan Chinmi sinak kha philh loin, lai mi kan si ning tein nung kho mi cawl cang uh sih, ram dg nun phung a Tha mi kha lak thiam in Tha lo mi zg kha hrial thiam hna uh sih. Nu le pa upet zia thiam . Fimnak lei ah tei ma tein I zuam. Cun kan chin ram then chonak dgah Ka lei um lai mino hna nih lung rawlnak te he kan chin ram hi a dawh ter tu dg le mi Phun ram dg kan tluk khohnak hna dgah I zuam hna usih ti Ka duh ngai Bawipa dawtnak thawngin ram Tha te zgah kan vun um ,a tam deuh lgmg hi cu Ka lei hin a thang deuh mi kan tam caah fimnak zg in siseh Thei hngelhnak lei zg in kan then cho ngai hna I kan lai ram cawisang kho tu ding .\nDawhnak timi hi nang zeitindah na hmuh?\nKeimah nih Ka hmuh ningah cun a pakhatnak ah nu hrinnak mui hi a si. Apa hnihnak ah thinlung thiang te ngeih hi a si. Zei ruangah kan ti ahcun, kan lungthin le kan ruahnak nih, cunglei kan mui sam ah bia an chim ngai ngai tiah ka ruah. Cucaah, muidawh pakhat nih cun lungthin tha kan ngeih a hau. Cun hmaipenh tein um kho peng mi, um tu ziaza zong thiam, kan mui he a tlak ningin tamh mawih thiam, mah le tlak ning tein thil hruk thiam. Mah le mah zumnak ngeih. Cun exercise, ih caan hman te in tuah te pawl hi an si.\nNorway ah Chinmi si hi nang zeitindah na hmuh?\nPakhatnak… Khrihfa kan sinak, a hnihnak ah Chinmi kan nun phung ning tein chiat ni ah siseh that ni ah siseh pakhat le pakhat kan i bawm i kan i kil veng hna, mah bantuk kan Chin nunphung hi Miphun dang zong nih an ngeih ve lomi ai dawh ngaimi kan nun ziaza si tiin ka hmuh. Kan nung phung thlau lo tein le Laimi kan sinak kha Norway mi sin kan um zgah kan si ning philh lo kha biapi tuk.\nMiss Zu Zu Hlawnceu\nAmah hi Froland (Augt-Agder, Norway) ah a chungkhar he a ummi asi. Apa Pu Za Hei le anu Pi Cing Cing Thluai hna nih an ngeihmi fa lakah a hniangbik asi. Sianginn tanghra akai liomi nungak te asi i, Pathian peekmi talent ka ngeih tiah ai ruahmi cu, Laam hi asi. Hla ngaih le Laam hna hi kan huammi an si tiah a chim. Hmailei ah zeidah ai timh tiah kan hal tikah Sibawi (Doctor) si ka duh a ti. Biahalnak tlawmpal a kan lehmi hna cu;\nChinmi caah na saduhthah (DREAM) ?\nKannih chanthar mino hna nih cun Chinmi kan holh kan idan cio hi pakhat le pakhat kan ithleinak si ti loin, Pathian nih holh dawhdawh le a phunphun pekmi kan si ti hi kan idawtnak bik le kan irual khawhnak caah lamkaltu kan si ti hi i timh cio bik usih law ka duh. Kan thiambikmi kanmah le Chin holh cio cu kannih chanthar mi hna nih chim le ttial thiam lawng siloin adang kan hawi Chin holh zong atlawmbik pakhat tal cawn khawh/chim khawh siseh law cu a ttha chinchin hnga. Laimi khrihfa chungah Buu tampi le phung le phai tampi kan ingeih cio ruangah buainak, idannak le ithlennak kan ngeihmi vialte hi atu in hmailei chan ahcun Pathian pakhat a zumtu kan si ruangah a chuakmi dawtnak le zumhnak pakhat in cu kan itlennak le kan idannak kha kan idawhnak bikl le kan tthawnnak bik hriam ttha hmang thiam in hmailei kal chin peng usih law ka duh. Kawlram chungah sifakbik a simi kan Chin ram le kan miphun cu abikin kannih chanthar mino hna nih FIMNAK le Dinfelnak in a thar ah sersiam khotu dingin Pathian nih ram ttha a kan phanh ter ti i ttuanvo a kan pek ti hi kan ifiang cio ah ka duh.\nDawhnak (beauty) hi nang nih zeitindah na hmuh ve?\nMinung vialte kan i dawhnak lakah zumtu kan idawhnak bik hi Pathian kan zumh ruangah chunglei a chuakmi dawtnak, dinfelnak le lungrualnak hi a si. Cu dawhnak cu Jesuh nih “nannih cu vawlei ceunak nan si” timi he aa lo.Dawhnak taktak Jesuh zumhnak in a chuakmi hi aa dawh bik ko.Cu dawhnak cu zumhtlak zong asi i,can saupi zong a hmunmi dawhnak a si.\nNai Celhzuamnak Puai (Conference) na hmuh ning?\nNorway ummi Chinmi hi Krihfa kan si nain, Kan lungput zumhnak cio ah ‘Christ Centered’ timi khrih kha kan laifang a chiami Norway laimi/chin kan si ti hi i tleih peng hna usih law ka duh. Cucaah hi conference hi a ttha tuk. Laimi, Laifa, Bawipa zumtu kan sinak kha a tthawn ter chinchin, a feh ter chinchin. Cucaah tu kan conference tibantuk hi kan zuam lo caan a um sual te zongah tuah khawhnak izuam peng ko uh sih. Norway kan timi hi kannih caah cun N-Never give for Chin, Faith and conference ti zong in kan lungput ah iruah chih zungzal hram uh tiah a kan hruaitu upa hna zong zangfah kan nawl hna. A ttha tuk. Hruaitu upa le khrihfa bu vialte hi conference na kan tuah piak caah upat kan nin pek hna.Cu caah Norway ummi hna N-Never give up for Chin, Chin Community, Christ, and conference.\nMiss Cherry Cer Sin Sung Nam\nAmin ah Miss Cherry Cer Sin Sung Nam asi. Ahawi le nih ‘Cherry’ ti zong in an auh i, ‘Cerboih’ ti zongin dawhnak in an ka auh tiah amah nih a chim. Apa cu Pu Siang Ling Man asi i, anu cu Thang zing Nam ti asi i tulio hi Marnardal Kommune ah khua an sa hna. Tu sianginn akai liomi cu Påbygg asi i asullam cu, hmailei ah University kai ding kha ai timhmi cu asi. Ahuammi cu Lam, Carel le Tlangkai hna an si. Hmailei ah sikho ning tiah ai tinhmi cu Socionom asi i minung hna sinah rianttuan kha aduhmi cu asi. “Hmailei ah ka saduhthah cu, kan ram ah kir in, pitar/putar, mi dam lo hna caah zohkhenhnak inn (Sykehjem) tuah ka duh ko” tiah a chim.\n– Dawhnak timi cu, a tluangfawimi thil (Simple), bianaah Lawmhnak (Happiness) hna khi an si ko tiah ka hmuh.\nNorway ah Chinmi kan si hi nang zeitindah na hmuh? (What is meant to be a Chin in Norway? )\n– Vawleicung ram tthabik ah kan um i kan van a ttha tuk! (Veldig heldig å være i verdens beste land). Chin miphun cu mi tlawmte lawng kan si. Mah lak hmanhah mi ram ah kan um ih thansonak tampi kan ton/hmuh. An nih cu hlan piin kanmah miphun nakin an rak cangkang hmaisa cang. Cu a si tikah an um dan dawh tete zulh le cawn ding tampi a um, mah bantuk thiam in, kanmah culture nih kan ngeihmi nunphung dawh tam pi zong kilkoi a herh. Zoh le remh (Adjustment) tampi cawnnak hmun pakhat asi. Chinmi mitam deuh cu, Norway miphun hna caah santlai dingin lung i sehchihnak kan ngei, kan umnak hmun tthanchonak caah santlai kan si. Kan santlaihnak zawn tete hi, phunglam remhtu lei si loin, kan biaknak, kan nunphung le nun zia hna in kan langhter khawh deuh. Keimah zong mino ka si bantukin kan theih vemi cu, kanmah Chinmi nun zia le mansung biapi ah kan ruahmi hna kha an ton balmi an si hna lo caah, cawnawk theihtlak miphun pakhat ah kan i cang. Cucu san kan tlaihnak cu asi fawn tiah ka ruah.\nMiss Ngun Hlei Zing\nAmah hi Ulefoss (Telemark) ah a ummi asi. Tulio sianginn a kaimi cu tanghra asi. Ahuammi cu Fotball (bawlung chuih) asi. Hmailei ah si kho te ning tiah ai tinhmi cu, hngakchia lei he ai pehtlai mi riantuan asi.\n(Kan hal lio asi)\nPrevious Previous post: Za Tlung Lian: CCN Sin Cakuat\nNext Next post: 2016 Siangngakchia Tonnak Sawmnak


Taang 10 Result cu August Thla ah an Thanh Lai | THE CHIN EXPRESS\nTaang 10 Result cu August Thla ah an Thanh Lai\nHakha — Tu kum cu August thla lawngah Taang 10 result an thanh lai, tiah Fimcawnnak Vuanci Zung sin in kan theih.\nBasic Education Department i director general U Tin Maung Win nih, “tu kum cu thla 6 chung lawng ca a chim rihmi pawl zong Taang 10 camipuai phitmi kan check ter hna,” tiah a chim.\n“Voi dang ahcun, a tlawmbik kum 2 tal Taang 10 ca a chimmi le kum 58 tang a simi lawng Taang 10 camipuai phitmi check nak nawl kan pek hna.\n“Covid-19 ruangah, camipuai phitmi check tu ding saya/ma kan i za lo. Naupawi le nau no a ngeimi sayama pawl cu ca check ter awk an ṭhat lo ruangah thla 6 chung lawng ca a chimmi tiangin ca check dingin kan auh hna.\n“Ca check cu June 5 in university 10 ah an thok lai i ni 10 an rau lai. Nain, cazin khumhnak dingah ni 70 hrawng a rauh lai caah August thla hlan ah result thanh khawh asi lai lo.\n“Primary sianginn result balte cu June 13 ah kan thanh lai,” ati.\nMay 26 ah cozah nih, rampumpi ah July 21 lawngin sianginn on asi lai. Taang 9 le 10 on hmasa an si lai, tiah thawng a rak thanh.\nCovid-19 ruangah kum dang nak tlai deuh ah sianginn on an timh hi si.\nU Tin Maung Win nih, “High School an on zarh 2 hnu ah, middle school le primary school cu on an si te lai,” ati.\n“Siangngakchia pawl Covid-19 zawtnak an ngeihnak hnga lo zulhphung ṭha tein tuah hnu ah sianginn cu on an si lai,” ati.\nNgandamnak le Zaanglek Vuanci Zung nih sianginn caah atanglei zulhphung hna hi ruahnak a cheuh hna;\nSiangngakchia dihlak nih hmaihuh/mask an i hruk hrim lai\nKhaan chungah pe 6 hlat in an ṭhu lai\nAn kut an i ṭawl lai\nSianginn luh hlan ah an taklinh an tah hna lai, cun adang zulh ding zong um len rih.\nPi Aung San Suu Kyi zong nih, “ngakchia hna cu fimnak cawn loin umter awk an ṭha lo,” tiah a rak chim.\nMyanmar ram ahcun March 23 lawngin Covid-19 zawtnak aa thok. Vanṭhat ah sianginn khar ka asi caah siangngakchia pawl zawtnak an ngei lo.\nPi Suu Kyi nih, “fimcawnnak zung hruaitu hna nih sianginn on dingin khua an khan hrimhrim a herh. Siangngakchia pawl hi cacawn loin sau tuk an um ahcun cacawn an zuam ti lai lo,” tiah a rak chim. — Myanmar Times [English]


CDF-Mindat Le Ralhrang Tuni Kah Doh Nak Thawngpang - TIMES OF CHIN NEWS\nCDF-Mindat Le Ralhrang Tuni Kah Doh Nak Thawngpang\nChin ramkulh, Mindat khuapi ah nihin June 14 zinglei Sml 7 hrawngah Mindat khuapi luhnak gate ah umhmun khuarmi SAC ralkap cu CDF- Mindat nih an kah hna, bawmh ding ah ra mi SAC ralkap hna zong Kah an si tih CDF – Mindat in tuanvo ngeitu Salai Ha Awm nih Yangon khit thit ah chim.\nJune 14 zing Sml 7:00 ah Mindat khuapi luhnak gate , zing Sml 8:45 ah Mindat khuapi luhnak gate kahdohnak ah bawmh ding a ra mi\nSAC ralkap hna cu kahdoh an tong i SAC ralkap 3 leng an thi i 5 leng hliam an tuar tiah theih a si. “Strategist kan pehtlaih nak ah cun zing Sml7:00 hrawngah khuapi luhnak gate cu kan kah. A thimi zeizat an si ti kong cu a chim lo.\nHliam tuarmi an tam ,thih zong an thi kho tiah chim.kan kah hnu kan tolh pah ah bawmh ding ra mi hna cu Lah- Wah – Kah zung pawng ah kan kah hna i 3 an thi ti cu fiang tein kan theih. SAC ralkap 5 leng hliam an tuar ” tiah CDF – Mindat Information Department Salai Ha Awm nih Yangon khit thit ah a chim.\nCu kahdohnak dih hnu ah CDF- Mindat cu a hliam mi um lo tein hnu kan tolh kho tiah a chim.\nCDF Mindat in Ko Zaw Mang nih cun nihin kahdohnk cu CDF- MINDAT nih khuapi lak kahdohnak rehearsal kan tuah bantuk a si tiin a Facebook cahmai ah a langhter.\n” Zing Sml 8:00 hrawng in kan thok i Mindat khuapi chungah CDF le SAC ralkap karlak kahdohnak hmun 3 an a chuak. Zing Sml 11:00 hrawng tiang kaphnih in hriamngan he hriamhme he kan i kap. Tutan khuapi kai in kahdohnak a tuah mi CDF zong a hlan nak in thazaang a tam deuh. SAC lei zong an hliamfak. Tuanvo ngeitu hna nih thawngthanh nak an tuah than te lai ” tiah Ko Zaw Mang nih a chim. Crd: The Chin Post


Khua te fa cu kan mah lung lawng kan i rinh. – Kawltu Team\nKhua te fa cu kan mah lung lawng kan i rinh.\nKhua te fa cu kan mah lung lawng kan i rinh. Ruahnak hal hi fim a si le thil tha tam deuh tuah khawh a si ti hi kan fiang kho hrim lo.\nTutan Thantlang NLD chairman le secretary min in roca an tial le companies a bomtu hna min an langhter mi hi cu mi zei hmanh nih cohlan awk a tha lo.\nNLD party min le Vice President Henry Van Thio tiang in lim hang an nelh dih hna. Pyine Hluttaw hmunhma caah teinak a hmu mi palai pawl ca cun savo tin awk a har ter ngai cang hna lai.\nMah bantuk thil hi thil hmete a lo nain ruahnak hal duh lo, mah le kan cohlan khawh deuh mi hawikom pawl ruahnak le hmuhnak lawng lak le i rinhnak in a chuak theo mi a si. Mah cu cu nepotism – a bi tuk mi ruahnak ti a si. Thantlang peng hi ramchung he ramleng he kan cawlcanghnak zoh ah kan poi kho tuk tawn. Credit : Sang Hre\n← Good News ! Coronavirus khamhnak sii cu United Airline nih US ram pumpi phawtzawmh ding in an i thawh cang.


Pur (June) Thla Ṭhitumh, Hrial A Hau Maw? – THE CHINLAND POST\nCHIN DIGEST, Vol. 1/No. 1| Laimi nih Pur (June) thla ṭhitumh kan hrial, a ṭha lo ti a si. Pur (June) ṭhitumh a hrialmi hi Laimi dihlak kan si le si lo ka hngal lo nain Hakha Thantlang hrawng nih cun kan ṭih ngai. Pur (June) ṭhitumh a ṭhat lonak a ruang dikfel tak hi ka banh khawh lo caah cuka cauk ah cu nih a ṭial tiin ka langhter kho lo. Asinain Pur (June) ṭhitumh kan hrialnak he pehtlai in an chim ciomi pathum ka langhter hmasa.\nTheiternak: Hi capar cu Chin Digest Vol 2, No. 1 (February 2016) ah a rak chuak cangmi a si.\nPrevious A Dih Kho Rih Lomi Kalay Pengkulh Le Rithaisii Buainak\nNext Mawn Hmang Facebook


KHAH UAR AN UM BAK CANG HIH, MIPHUN AN VUN I LANGH KO CANG HIH – The Chinlung Post\nKHAH UAR AN UM BAK CANG HIH, MIPHUN AN VUN I LANGH KO CANG HIH\nOctober 8, 2020 admin Local News 0\nNu Sui Hlei Tial Ruak Vuinak Kong Cathanh. Malaysia in a chuahsemnak Thantlang ah ruakvui ding in an rak tlunpi mi kan farnu Sui Hlei Tial (21) ruak cu Thantlang Covid-19 Main Committee nih Thantlang khua ah luhnak nawl le vuinak nawl pek loin Thang Hrim sia zuatnak, Hakha le Thantlang lampi kam, Thantlang in Khan 4 a hlatnak hmun ah an vuiter mi hna cung ah kan lung a fak i kan ngeih a chia.\nChin miphun cu Kan nunphung in kan thih ni le kan ruak cung ah aa tuarpi mi, ngaihchiatnak aa hrawmpi mi miphun kan si. Atu bantuk in kan farnu ruak cu kan nunphung le phunglam he aa kalh in le sipin upadi he aa ralkah in minung limhang ngeih loin lamkam ah an vuiter hi Chin miphun kan limhang le kan nunphung, kan phunglam zei relpiak lo le upatpiak lo a si, tiah kan ruah.\nPakhatnak, Thihnak a tong mi kan farnu Sui Hlei Tial le a chungkhat, sahlawh rualchan dihlak, Hakha – Thantlang CNLD nih nan tuarnak le nan ngaihchiatnak kan in hrawmpi hna. Pathian tu nih nan ngaihchiatnak le nan tuarnak in hnem ko hna seh, ti hi kan thlacamnak a si.\nPahnihnak. Hakha, Thantlang peng, CNLD nih kan farnu Sui Hlei Tial ruak he pehtlai in an tawlrelning le an cawlcanghning cungah Thantlang Covid-19 Main Committee cu fakpi in kan doh i kan cohlang kho lo. Chin miphun upat lo le kan nunphung, kan limhang zei relpiak lo a si, tiah kan pom.\nPathumnak. A tu bantuk in Thantlang Covid – 19 Main Committee nih khamhnak a tuah mi cung ah ramkulh cozah nawlngeihnak in khamh mi a si le si lo, ṭuanvo ngeitu hna nih Chin mizapi sin ah fianternak tuah ding le thil dik, thil hman (justice) a chuah nakhnga ṭuanvo lak ding in kan forhfial hna.\nPalinak. Chin mino bu hna le Chin Sianghleirun bu hna nih 2020 October 7 ah cathanh an chuah mi cu Hakha – Thantlang CNLD nih kan dirkamh. Thanhca ah halnak an tuah bantuk in Chin ramkulh cozah nih rianrang in hma lak ding ah kan forhfial hna.\nPanganak. Kan far nu Sui Hlei Tial ruak kong ah limhang ngei le dik tein tawlrelnak a um hlan chung poh Hakha – Thantlang CNLD nih Mino Bu, Chin Zatlang bu hna le thil dik a chuahnak ding ah a cawlcangtu dihlak he i bawm in hmai kan nawr ve lai tiah hi cathanh hi kan chuah. Executive Committees. Thantlang—Hakha, 2020 October (Tho) 8.\nHi konghi vun relchih: Kan farnu Sui Hlei Tial ruak tawlrelnak he pehtlai in pehzulh fianternak. 2020 October 08, zinglei suimilam 9 in hlei 11 ah Thantlang penguk zung ah cozah zunglei nawlngeitu, khua nu/pa le TYA/TSC upa tonbiaruahnak kan ngei. A biapi in kan lungfah, ngaihchiatnak le biakhiahnak ngeitu Covid-19 main committee ah khuami le zatlang phu telh le ruahnak hal ding ah chimh ruah a si.\n2020 October 08, zanlei 1pm- 4pm ah Chin ramkulh cozah in Vuanci Pu Soe Htet, Upadi Choh Pu Sonny Thang Cung, Chin ramkulh uknak zung bawizik, Palik bawizik le khua nu/pa, biaknak lei, ngaihchiatnak tong mi chungkhar le TYA/TSC kan i tel. Tonnak a dih hnu ah Ramkulh cozah le TYA/TSC lawng tel in tonnak ngeih ding in hal a si i a dih hnu ah kanmah le Cozah upa lawng zalong tein kan i tong.\nChin ramkulh cozah sin ah kan hal mi cu pakhatnak, Hi kongkau ah mizapi lei teltumnak in a zalong mi hlathlai phu (Independent Inquiry Commission) dirh i hmuhchuah mi fianhnak le dantatnak ngeih ding, Pahnihnak. Peng huap Covid-19 Committee ah khuami teltumnak ngei ding in remhsiam ding. Pathumnak. Hihnu hmailei ah hi bantuk a um lo nakding le Covid-19 zulhphung he aa tlak in aho mithi zong nih thlaan hmunte ah an i vui khawh nakhnga tawlrelpiak ding. Hi a cunglei kan hal mi kong ah Chin ramkulh cozah nih ruahpiak ding le Statement siseh, thawngfianhnak tuahpiak ding in lehnak an kan ngeih. Credit: Thantlang Youth Association.\nKHAH KAN NAUNU KONGAH COZAH SIN AH HALNAK AN TUAHMI ZOH CIO UH\nHAWI THINPHAN LIO AH A RUH BAK IN TANGKA AN RUH KO HIH


MLA Dr. R Lal Thang Liana Nih Laimi Ralzaam Cu A Zuanhnawh Colh Hna - Chin Eleven News\nKawlram buainak ruangah myanmar ralzaam pawl an rak lut thluahmah hna Dt.11.9.2021 zingin CDF nih lungler khua myanmar ralkap camp an kah ruangah ralkap nih cun vanlawng in an phomh hna i meithal le bomb in CDF cu an phomh hna caah khuami nih harsatnak an tong.\nMah harsatnak an ton ruangah mizoram nih ralzaam in a ra mi cu dawt khawh chung nan i zuam hna lai. a tuhi an ral zaam cuahmah cang hna, Tu dirhmun ahcun Cherhlun, Ngharchhip, New Ngharchhip, Thingsai le Bualpui mah ka i ralzaam a rak lut mi pohpoh cu Dt.12.9.2021 (Sunday) Dar 7:00PM tiangah minung 1252 an tling cang.\nHi kan unau hna awlokchawng i a rak zaam mi hna hi MLA Dr. R. Lalthangliana nih rang taktak in an tawlrel colh hna i facang motor trip 2 kan pek hna tiah a chim. Cun facang cun, Dal bag 16, Tel case 16 Cun an buk saknak Silpaulin zeimawzat kan pek hna a ti. An ngandamnak Cherhlun PHC ,thingsai PHC cun Hnahthial District Hospital in Medical Team a thlah colh hna tiah theih a si.\nDr Thangte nihcun Ka uknak hmun i hi tluk awlock chawng le zaangfak i a rak zaam mi hna hi ka zaang an faktuk tiah a chim. A hohmanh eidin kongah harsa in an um ding ka siang hna lo, a herh mi poh ka tuah piak hna i ka zuam lai tiah a chim.


Jehovah Tehte Hna Pumhnak ah Zeidah Na Hmuh Lai?\nREL KA DUH Abbey Africa Holh Ahanta Aja Akha Holh Albania Holh Altai Holh Alur American Kut Holh Amharic Holh Angolan Sign Language Arab Holh Arabic (Morocco) Argentina Kut Holh Armenia Holh Armenia Holh (Nitlaklei) Assam Holh Attié Aukan Australia Kut Holh Aymara Holh Azerbaijan Holh Azerbaijan Holh (Cyrillic Cafang Hmanmi) Bambara Holh Bangladesh Holh Baoule Holh Bariba Bashkir Holh Basque Holh Bassa (Liberia) Bassa Holh (Cameroon) Batak (Dairi) Batak (Karo) Batak (Simalungun) Batak (Toba) Belize Kriol Bete Holh Biak Bicol Holh Bislama Holh Bolivia Kut Holh Boulou Holh Brazil Kut Holh Britain Kut Holh Bulgaria Holh Bulgarian Sign Language Cambodia Holh Carib Holh Catalan Holh Cebuano Holh Changana (Mozambique) Changana (Zimbabwe) Chavacano Chichewa Holh Chile Kut Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinamwanga Holh Cinyanja Holh Citonga Holh Colombia Kut Holh Comorian (Ngazidja) Costa Rica Kut Holh Croatia Holh Croatia Kut Holh Cuban Sign Language Czech Holh Czech Kut Holh Damara Dangme Holh Denmark Holh Digor Holh Douala Holh Dusun Dutch Holh Dutch Kut Holh Ecuador Kut Holh Edo Holh Efik Holh Emberá (Catío) Esan Estonia Holh Ewe Holh Faeroese Holh Fang Fante Fiji Holh Finland Holh Finland Kut Holh Fon Holh Frafra Holh France Holh France Kut Holh Ga Holh Galician Garifuna Holh Georgia Holh Germany Holh Germany Kut Holh Ghanaian Sign Language Ghomálá’ Gitonga Gokana Holh Greenland Holh Grik Holh Grik Kut Holh Guadeloupean Creole Guarani Holh Guarani Holh (Bolivia) Guatemala Kut Holh Guerze Guianese Creole Gujarati Holh Gun Holh Guna Holh Guéré Haiti Creole Holh Hausa Holh Havu Hebru Holh Herero Holh Hiligaynon Holh Hindi Holh Hiri Motu Holh Hmong Holh Honduras Kut Holh Huastec Holh Huave Holh Hungary Holh Hungary Kut Holh Hunsrik Iban Holh Ibanag Ibinda Holh Iceland Holh Igbo Holh Iloko Holh Indian Sign Language Indonesia Holh Indonesia Kut Holh Ireland Holh Isoko Holh Italy Holh Italy Kut Holh Itawit Japan Holh Japan Kut Holh Javanese Jula Holh Kabiye Holh Kabuverdianu Kabyle Holh Kachin Holh Kannada Holh Kayin Holh (Sgaw) Kazakh Holh Kazakh Holh (Arabic) Kekchi Holh Khana Holh Khasi Holh Kikaonde Holh Kikongo Holh Kikongo ya Leta Kikuyu Holh Kiluba Holh Kimbundu Holh Kinande Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisii Kisonge Holh Kituba Kongo Holh Korea Holh Korea Kut Holh Kpelle Krio Kurdish Kurmanji (Caucasus) Kurdish Kurmanji Holh Kwangali Holh Kwanyama Holh Kyangonde Lahu Holh Lai Holh (Tiddim) Lambya Laos Holh Lari Latgalian Latvia Holh Latvia Kut Holh Lenje Lhukonzo Holh Lifu Holh Lingala Holh Lithuania Holh Lolo Lomwe Holh Low German Holh Luganda Holh Lugbara Holh Lunda Holh Luo Holh Luvale Holh Macua Holh Madagascar Holh Madagascar Sign Language Maharashtra Holh Makhuwa-Meetto Malayalam Holh Malaysia Holh Malaysian Sign Language Malta Holh Mam Holh Mambwe-Lungu Holh Mangareva Maninkakan (Eastern) Mano Manyawa Mapudungun Holh Mari Holh Marquesian (Hiva Oa) Marquesian (Nuku Hiva) Marshall Tikulh Holh Mashi Holh Masidonia Holh Mauritius Creole Holh Maya Holh Mayo Holh Mazahua Holh Mazatec Holh (Huautla) Mbukushu Holh Mbunda Medumba Holh Mende Meru Mexico Kut Holh Mingrelian Mirang Holh Miskito Holh Mixe Holh Mixtec Holh (Guerrero) Mixtec Holh (Huajuapan) Mizo Holh Mongolia Holh Moore Holh Motu Holh Mozambican Sign Language Myanmar Myanmar Sign Language Nahuatl (Veracruz) Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Nepali Sign Language New Zealand Kut Holh Ngabere Holh Ngangela Ngbandi (Northern) Ngiemboon Nias Holh Nicaragua Kut Holh Nicobarese Holh Nigerian Pidgin Niuean Holh Norway Holh Nsenga (Mozambique) Nsenga (Zambia) Nuer Holh Nyaneka Holh Nyungwe Nzema Holh Odia Holh Okpe Oromo Holh Ossetian Holh Otetela Holh Otomi Holh Palau Holh Panama Kut Holh Pangasinan Holh Papiamento Holh (Aruba) Papiamento Holh (Curaçao) Paraguay Kut Holh Pennsylvania German Persia Holh Peru Kut Holh Philippines Kut Holh Phimbi Piaroa Pidgin (Cameroon) Pilagá Poland Holh Pomeranian Ponapean Holh Portugal Creole Holh Portugal Holh Portugal Holh (Portugal) Pular Holh Punjabi Holh Punjabi Holh (Nastaliq) Páez Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongan Holh Reunion Creole Holh Roma Holh (Masidonia) Romania Holh Romania Kut Holh Romany (Bulgaria) Romany (Eastern Slovakia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Ronga Russia Holh Russia Kut Holh Rutoro Holh Rwandan Sign Language Saint Lucian Creole Salvadoran Sign Language Samoa Holh Sango Holh Saramaccan Holh Sarnami Holh Sena Holh Senoufo (Cebaara) Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Seychelles Creole Holh Shona Holh Shuar Holh Sidama Holh Silozi Holh Sinhala Holh Slovak Sign Language Slovakia Holh Slovenia Holh Solomon Islands Pidgin Holh Somali Spain Holh Spain Kut Holh Sranantongo Holh Sunda Susu Swahili Holh Swahili Holh (Congo) Swati Holh Sweden Holh Sweden Kut Holh Taabwa Tagalog Holh Tahiti Holh Taiwan Kut Holh Tajiki Holh Talian Tamil Holh Tandroy Tankarana Holh Tarahumara Holh Tarascan Holh Tatar Holh Telugu Holh Tetun Dili Thai (Northeastern) Thai Holh Thai Kut Holh Thlanglei Africa Kut Holh Tigrinya Holh Tiv Holh Tlapanec Holh Toabaite Holh Tojolabal Holh Tok Pisin Holh Tokelauan Holh Tonga Holh Totonac Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuluk Kut Holh Turkey Holh Turkmen Holh Turkmen Holh Tuvalu Holh Twi Holh Tyrewuju Tzeltal Holh Tzotzil Holh Udmurt Holh Uigur Holh (Cyrillic Cafang Hmanmi) Ukraine Holh Urdu Holh Urhobo Holh Uruguayan Sign Language Uruund Holh Uzbek (Roman) Uzbek Holh Valencian Venda Holh Venezuela Kut Holh Vezo Holh Vietnam Holh Vietnamese Sign Language Wales Holh Wallisian Holh Waray-Waray Holh Wayuunaiki Holh Wichi Holh Wixárika Wolaita Holh Wolof Holh Xavante Xhosa Holh Yacouba Yapese Holh Yemba Yoruba Holh Zambian Sign Language Zande Holh Zapotec Holh (Isthmus) Zapotec Holh (Lachiguiri) Zimbabwe Kut Holh Zulu Holh\nMi tampi cu pumhnak in thlaraulei lamhruainak le thazaang peknak an hmuh lo caah an i pum ti lo. Cu a si ah, zeicah Jehovah Tehte Hna sinah naa pumh awk a si? Naa pumh ahcun zeidah na hmuh lai?\nDawtnak le zawnruahnak a ngeimi hna lakah nuamhnak a um kha na hmuh lai. Kumzabu pakhatnak i Khrihfa hna cu Khrihfabu in dirh an si, annih cu Pathian biak awk, Baibal cawn awk le pakhat le pakhat tha i pek awkah an rak i pum. (Hebru 10:24, 25) An i pumhnak ah dawtnak a um caah Khrihfa unau a simi hawikom ṭha hna lakah kan phan tiah an ruah. (2 Thesalon 1:3; 3 Johan 14) Kannih zong anmah bantuk in kan tuah ve caah kan i nuam ve.\nBaibal phunglam zulh ning an cawnmi in ṭhatnak an hmuh kha na hmuh lai. Baibal ah aa ṭial bantukin nu he pa he ngakchia he kan zapi in kan i pumṭi. Sining a tlinhmi cawnpiaktu pawl nih kan nunnak ah Baibal phunglam zeitindah hman ding a si ti hngalh awkah Baibal in a kan bawmh. (Deuteronomi 31:12; Nehemiah 8:8) I ruahṭi ding timi cawn tik le hlasak tikah kan zapi in kan i tel kho i kan zumhnak kong chimnak caanṭha kan hmu.—Salm 35:18.\nPathian kan zumhnak a fehmi kha na hmuh lai. Lamkaltu Paul nih amah chan lio i Khrihfabu pakhat sinah hitin ca a rak ṭial: “Nanmah hmuh cu kaa ngaih hringhran . . . Ka chimduhmi cu, pakhat le pakhat kan i bawm cio hnga, ka zumhnak nih nannih an bomh hna hnga i nan zumhnak nih kei zong a ka bomh ve hnga, ti hi a si.” (Rom 1:11, 12) Pumhnak ah zumtu khat pawl he kan i ton lengmangmi nih kan zumhnak le Baibal phunglam zulh awk kan biakhiahnak kha a fehter.\nKan sinah rak i pum ve law a cunglei i aa ṭialmi ṭhatnak hna kha hmu ve. Kan i pumhnak ah thawhlawm kholh a um lo.\nAhote an i pumh ning bantuk in dah kan i pumh ve?\nKan i pumhnak in zei ṭhatnak dah kan hmuh khawh?\nKan pumhnak pakhat i naa pumh hlan ah kan biakinn a chunglei kha zoh na duh ahcun Jehovah Tehte pakhat kha chim law, amah nih aan hmuhsak lai.\nJehovah Tehte Hna pumhnak ah i pum\nKhoika ah dah kan i pumh ti le zeitindah kan i pumh ti kha kawl. Ahopaoh man loin i pumh khawh a si.\nShare Share Kan Sin Naa Pumhnak in Zei Ṭhatnak dah Na Hmuh Lai?\nLESSON 1 Jehovah Tehte Hna cu Zei Bantuk Minung dah an Si?\nLESSON 2 Zeicah Jehovah Tehte Tiah Auh Kan Si?\nLESSON 3 Baibal Biatak Zeitindah Hmuh Ṭhan A Si?\nLESSON 4 Zeicah Vawlei Thar Lehnak Baibal hi Kan Chuah?\nLESSON 5 Kan Sin Naa Pumhnak in Zei Ṭhatnak dah Na Hmuh Lai?\nLESSON 6 Zumtu Khat Pawl he i Hawikomhnak in Zeitindah Ṭhatnak kan hmuh khawh?\nLESSON 7 Zeitindah Kan I Pumh?\nLESSON 8 Kan i Pumh Tikah Zeicah Thianghlim tein Kan i Hrukaih awk a si?\nLESSON 9 Pumhnak caah Zeitindah Ṭha tein Kan i Timhtuah Khawh?\nLESSON 10 Chungkhar Pumhnak cu Zeidah a Si?\nLESSON 11 Zeicah Civui ah kan i Pumh?\nLESSON 12 Pennak Kong Chimnak Rian kha Zeitindah Kan Ṭuan?\nLESSON 13 Hmaikal timi cu Zeidah a Si?\nLESSON 14 Hmaikal Hna caah Zei Tinṭan Dah a Um?\nLESSON 15 Khrihfa Upa nih Khrihfabu kha Zeitindah an Bawmh?\nLESSON 16 Khrihfabu Bawmtu Hna Rian Cu Zeidah A Si?\nLESSON 17 Peng Zohkhenhtu Hna Nih Zeitindah An Kan Bawmh?\nLESSON 18 Harnak A Tongmi Unau Pawl Kha Zeitindah Kan Bawmh Hna?\nLESSON 19 Zumhawktlak le a Fimmi Sal cu Ahodah a si?\nLESSON 20 Tuchan ah Uktu Bu nih Zei Rian Dah an Ṭuan?\nLESSON 21 Bethel Cu Zeidah A Si?\nLESSON 22 Bethel Zung Ah Zeidah An Ṭuan?\nLESSON 23 Kan Cauk Pawl Hi Zeitindah Ṭial A Si i Leh A Si?\nLESSON 24 Vawleicung Pumpi Kan Rianṭuannak Caah Tangka Zeitindah Kan Hmuh?\nLESSON 25 Biakinn Cu Zeicah Kan Sak, Zeitindah Kan Sak?\nLESSON 26 Kan Biakinn Zohkhenhnak ah Zeitindah Kan i Tel Khawh?\nLESSON 27 Biakinn Cauk Chiahnak in Zeitindah Ṭhathnemnak Kan Hmuh Khawh?\nLESSON 28 Kan Website ah Zeidah Zoh Khawh a Si?


Malaysia ummi caah Covid 19 Free in i check khawhnak thawngthanh | THE CHIN EXPRESS\nMalaysia ummi caah Covid 19 Free in i check khawhnak thawngthanh\nDawtmi Malaysia um Chin Ralzaam hna,\nCovid-19 alak (Free) in check aduh mi nan um asi ah cun CRC ah min rak pe ulaw. Tuandeuh (ahlan deuh) ah min kan laak i arak pe cang mi paoh kha cu pek than ahau ti lai lo.\nAhlan deuh I min cazin arak pecia mi kha nan mah te zong in aa check mi nan um cang lai, cun tlawmpal te zong check ding ah chawnh cang mi nan um.\nMin arak pe cang mi chung in a check rih lo mi check aduh mi paoh kha cu nan mah te in atang lei kan rak langhternak hmun hma le ni thla ah va kal in I check khawh asi lai, nan min pek mi kan rak up cang.\nAhlan deuh in min ape cang mi hna nih atang lei langh ter mi ni le thla ah zung on caan tem te in va kal I I check khawh asi lai. Min arak pe cang mi hna caah kal khawh ni 23,24,27 & 28/July/2020.\nCOVID-19 test nak address:\nSanthos Arena lot 10382, Jalan Sungai Jati kampung Jawa\nGrabCar :- Dewan Santhos Arena\nAtu athar in min ape mi hi 27-28/07/2020 ni ah va kal in nan rak I check kho.\nMin cazin pek tik ah UNHCR card/catlap asi lo ah zeibantuk card itlaih mi paoh paoh pakhat chingcheng number, Phone, Address le Rian tuan mi aherh chih te lai. Rian na tuan rih lo ah cun a poi lo.\nNote: Asi khawh ah cun phone le online in kuat minak in mah tein ratkhawh ah cun a tha deuh asi lo ah ara ding mi hawi pakhat khat maw asi lo ah mah pengtlang upa sin ah maw aherh mi cazin vial te up I an mah rak pek ter ah atha deuh, aruang cu phone le online in kuat chom mi cu hrelh sual mi tete aum kho deuh.


China le Russia fonh in US doh le ralchanh an thawk. – The Cherry Par\nChina le Russia fonh in US doh le ralchanh an thawk.\nNai hrawng vawlei pi ramkhel thlihran ah tthotho thlichiah a hrang sual lai maw? Vawlei raldai a zual chin kho men.\nTuzing North Korea Kim Jung-Un nih Japan rili kap ah hriampi (dungpian – ballistic missiles pa 2 a kah. China rili Yellow Sea ah non-ballistic missiles pahnih a test hnu, ni hnihthum ah a si. UN Security Council biakhiahnak ah North Korea hi missile test nak nawl phihmi ram a si. Hi thil a cangmi hi nai hrawng March thla chung ah Quad tonnak, US-China tonnak, Russia-China tonnak le Xi le Kim biacah hnu ah raldai hi tih a nung chinchin in a lang.\nMarch 12 ni ah Quad timi US, India, Japan le Australia ramli tonnak a ngei. An i ton hnawh channak cu China a thawngnak le vawlei pi a himnak caah China hrocernak le tlerhnak ruang bik ah hi Bu hi an i tonnak a si. (Quad hi 2007 ah an hlawt hnu ah atu bantuk a rak thawh than hi a si). Hi tonnak in thawng an thanhmi cu ruahnak bantuk si lo in Covid khamhnak si sernak, a thangcho thluamah mi IT (technology) ah ttantinak le vawlei khuati (climate) thlennak thumhnak lawng thawng an thanh. China a thawngnak le a hrocernak teinak ah an i tonmi a si. Hi ti China ralkap tlerhkhonnak hi nai ah South Asia, South China rili le East China rili pawl China nih a cuhnak nih a langhter pinah sipuazi lei le IT lei a thangchonak nih vawlei himnak a tlerh ti a si.\nMarch 16 ah US-Japan foreign ministers le defence ministers pawl tonnak an tuah i “A hrangmi China a ziaza” chalh le hmaitonh khawhnak lam kawl kha a si. Cu hnu ah Mar 19 ah Alaska ah US-China tonnak an ngei i an bia pawl a hrokual pin ah zei eibar chuah hnatlaknak zeihmanh a um pin ah ngiar an i thawk veve. Cun March 22 ah China le Russia Foreign ministers tonnak an ngei hnu ah US-Russia pehtlaihnak (dead end) a dih. US nih Putin kha na kan tuahto bang na tuar lai tiah “pay a price” tiah a ti. China le Russia cu i niahniam chin ding le i hawikom pehtlaihnak fek ser an thawk.\nChina le Russia fonh in US doh le ralchanh an thawk. US i hrawktu a sining a timh tuahnak (destructive nature of US’s intentions) dohti ding ah tiah bia an thanh. Hi power pahnih bochan in Kim Jung-Un nih Biden tlerh hram a thawk caah Japan rili ah hriampi a kah tinak a si men lai.\nMarch 22 ah North Korea ambassador le China CCCP party i Song Toa an i tonnak ah Chinese President Xi Jinping nih Korea vawlei fonghlei (Peninsula) nan himnak ah rian ka tuan lai a ti ve bantuk in Kim zong nih Xi kha kan i dawtnak le kan i pehtlaihnak kan lungthawhnak kan thawngter lai tiah a ti hnu ah atu bantuk in North Korea nih Japan rili ah missiles pa 2 a kahnak a si. Japan zong an lau ngai. China le Russia nih US an challenge. Biden ngiar aa thawk cang. Biden nih zeitin dah a let te hna lai?\nCun US le China hi technology lei zuamnak a zual chinchin caah technology war(ral) a chuah zau lai. Vawlei raldai a zual lai. Hi an cawlcaanghnak pawl zoh ah nihin kan dir hmun hi Vawleipi Ralthumnak World World III hi hlan bantuk donak siloin IT ral, bio weapon, zawtnak rai, sipuazi ral, psy war le a dang dohnak a phunphun hmanh in vawlei ralpi a chuah kho men (pumpak ruahnak). Credit: Dr. Sui Hingz\n← Hakha um Mipi I Ralrin nak le Ralkap Teinak Lam\nRalkap nih mipi an tuahto mi kong ah dothlatnak committee thiahnak le tuanvo peknak →


Donald Trump Politician A Si Lo Nain USA Ram Uk Tu Dingah Pathian Zumtu Pasal Tha A Si! – Chin 11 News\nDonald Trump Politician A Si Lo Nain USA Ram Uk Tu Dingah Pathian Zumtu Pasal Tha A Si!\nPosted By: chin11news November 30, 2020\nDonald Trump hi politician a si lo. Holh rel zong cu tluk cun a thiam lo. A sinain biatak ah a dir! A chim bantuk in a tuah, a tuahmi ah tlam a tling! Mi cheu khat nihcun an uar lo tuk ve ko. A sinain keimah nih cun ka uar bak. USA ram uk tu dingcun Pathian zumtu pasal tha bak a si tiah ka ti. (Salai Pa Khar)\nKan Laimi upa tiah ruahmi le bochanmi pawl zong tutan USA thimnak kong ahcun biachim holhrel nan i sum deuh ah a tha! Trump nan ti ning hi nan luan tuk cang. A ngaingai le a taktak ti ko ahcun Trump hna cu nan techin nan fapar chan hmanh ah nan tluk kho lai lo.\nMicheu khat nih Trump cu a mah lunglawng aa rinh nan ti! Mifim tuk a si caah a mah lunglawng aa rinhmi a si. USA hi democratic le Mirum pawl nih an hrawhtuk cang caah, Hi thilvialte hi remh a duh caah a si. Atu kumli a tuan chungah zeitluk in dah a remh! A sinain Tutan kumli chung ka van remh rih lai tiah a ti nain democratic le Mirum nih an celh ti lo i, a tlak nak dingah zei tluk phaisa tam le hnawmtam in dah rian an tuan!\nPresident Trump nih USA a van hruai bak in Vawlei cung ram sual vialte an dai dih! Israel ram kong hna i, a rian tuanmi khi van ruat hman u! USA President vialte mifim le miral tha tiah ruahmi a hohmanh nih an tuah ngam lomi, fawi tein a tuah khawhmi hna khi nan ruat bel maw? Khi thil a tuahmi hna khi Pathian nih a um caah fawi tein a tuah khawhmi a si.\nPresident Trump hi a zumhnak kongah nan soisel tuk hoi! Minung nih kan zumhnak hi, a lenglang in tah awk a tha lo dah kaw! Zumhnak timi cu keimah pumpak le Sertu Pathian kar lak dawh a si cuh! Trump cu a piangthar (Hrinthan) lo ti hlah! A zumhnak kong hna cu a mah le Pathian karlak a si ko. USA Khrihfa a humhim ning hna hi van ruah ahcun Zumtu tha a si lomi nih cun hitluk in a humhim hnga maw?\nA cawnnak kong si seh, Milar lei in laksawng a lakmi viate hna zong a herh le a hnu ah kan rak peh than te lai! Laimi cheu khat nih Trump kan tining kan luan tuk caah tawitein ka van langhter ve!! (Salai Cung)


Rev. Dr. C Duh Kam: Christmas Remnak Le Daihnak, Nan Cung Cio Ah – The Cherry Par\nRev. Dr. C Duh Kam: Christmas Remnak Le Daihnak, Nan Cung Cio Ah\nDecember 24, 2020 Cherry News\nCHRISTMAS REMNAK LE DAIHNAK, NAN CUNG CIO AH\nVawlei Ralpi Pakhatnak cu July 28, 1914 ni ah a van i thok. Khatlei ah Germany, Austria-Hungary, Bulgeria le Ottoman Empire (Turkey) cu an tang ti hna. A khatlei baak ah Great Britain (England), France, Russia, Italy, Romania, Japan, le United States cu an tang ve. December 17, 1903 ah Dayton, Ohio ah khuasa cycle siammi Wright te unau Wilbur Wright le Orville Wright nih an sermi vanlawng ser thiamnak cu an i lak cio i raldohnak vanlawng cu an hman cio.\nVawlei cung ramfim le ramrum hna cu ‘phung e phang e’ tiah bom le meithal in i kap hna kaw, kum li chungah ralkap le civil minung million hlei ruk hrawng an thi. An thi tam taktak. Ngaih a rak chia tuk. July 28, 1914 ni in ralpi cu aa thok i, December 7, 1914 ni ah Pope Benedit XV nih Christmas tuah kan duh, ral dai cang u tiah a rak nawl hna. Aa domi cozah nih an rak duh lo. Nain, Christmas lai zan a phanh cun German ralkap hna nih Xmas thingkung le card hna hmuhsak pah in Christmas hla cu an van sak. “A dai zan, A thiang zan” tiin. Khat lei i Bristish ralkap le an hawile nih an hla cu an van zonh ve hna. Tih chuk ngamh chuk in an van i naih deuhdeuh i an meithal cu chiah in Christmas cu an hmang ti hna.\nHi bantuk in Christmas nih Vawlei Ralpi hmanh a daih ter ko cu zei tin hme a si khawh hnga? Jesuh Khrih cu “Khuaruahhar Fimchimtu, A Thawngmi Pathian, Zungzal Hmunmi Pa, Daihnak Bawi a si caah, Amah a zummi hna nih daihnak le remnak an i thim khawhnak a si. Vawlei Ralpi Pakhatnak hmanh a daihter khotu Van Bawi Messiah chuah caam Christmas lawmhnak cu dawtmi hawikom vialte nan chungkhar le thinlung cio ah tlung ko seh. Amen. Credit: Rev. Dr. C Duh Kam\n← US University Hmanh Ah A Lar Vemi Ka Si Hi, Chin Minta-kyi Ka Si Hi\nPresident Donald Trump nih Joe Biden cu US President asi kho lohnak lam an kawlmi asi →


“Nunphung le Lai Mino” by Rev. Lal Cung Awi – INDIANA CHIN BAPTIST CHURCH\n» Article » “Nunphung le Lai Mino” by Rev. Lal Cung Awi\n3 Aug 2018\ticbcindy\nNUNPHUNG LE LAI MINO\nBiahmaiṭhi (Nunphung biafang):\nVawleicung miphun kip nih midang he i lo lo in nunphung kan ngei cio. Cu kan nunphung nihcun aho kan si a langhter. Cuti a si ah, Nunphung cu zeidah a si? Nunphung kong thiam sang a simi Ann Zimmermannnihcun, “Nunphung (Culture) timi biafang hi French holh in a rami a si i Latin holh ‘Colere’timi in laak chinmi a si; ‘Colere’ ti cu ‘vawlei thlawh, cinthlak, le zohkhenh’ ti sullam a ngei (to tend to the earth and grow, or cultivation and nurture),” tiah a ti.\nKhrihfa caṭial thiam W. David Taylor nihcun “For the Beuty of the church” timi cauk chung ah hiti hin a ṭial ve: “Nunphung cu vawlei in sermi a si. Vawlei kan i fianning zong a si. Nunphung cu thilri a si i, sullam a ngeimi zong a si. Cu hna pahnih cu an kal ṭi. Thil sullam kan i fianning nih thil thar a ser. “Hi tihin thil kilning, nun phung a si,” tiah a sullam kan i fianning tein thil thar kan tuah. Cucaah, nunphung timi cu thil sullam ngeihter khi a si (Culture is meaning-making).” Cucaah, kan lothlawh kan thingphawrh ningte le thil kan tuahmi ah miphun dang he i lo lo in sullam kan ngeihtermi khi “nunphung” biafang i a sullam cu a si.\nNunphung cu Pathian in hram aa thawk:\nBaibal Thiang (Gen 2:4-15) chung ah Pathian cu nunphung a thawktu a si tiah kan hmuh. Hi Genesis 2:4-15 chung ahhin nunphung he aa pehtlaimi a biapi ngaingai paruk a um (Taylor ṭialmi ka hun i cherhchan lai).\nPathian nih tinhmi le sullam ngei bu tein minung a ser. Baibal Thiang nih, “Pathian nih vawlei khan tlak tlawmpal a lak i mipa ah a ser; nunnak petu thaw kha a hnar chungah a chuahhnawh i mipa cu a hung nung,” a ti. A kut in vawlei (raw material) a lak i minung a ser (hnuai). Amah muisam he i lo in, tinhmi ngei bu te le sullam ngei tein a ser. Cun, hi nih a kan chimhmi cu Pathian cu ser ciami thil hmang in thil a ser (creation out of what was created: creatio ex creates) ti hi a si. Pathian cu vawlei ser hramthawk ah a um lomi chung in thil a sertu (creation out of nothing: creation ex hihilo) lawng a si lo. A um ciami chung in thil thar a ser i nihin tiang zong a ser lengmang ko.\nPathian cu dumtuahtu (Gardener) a si. “Bawipa Pathian nihcun nichuahlei ah Eden dum pakhat a ser i cuka ahcun a sermi mipa kha a chiah,” a ti. Zeihmanh a um rih lo mi vawlei hriim ahkhan “Dum” a tuah. Dum (garden) timi cu ṭha tein thlawhpiak, vawlei cheih, thilci le pangpar hna cin, belh le ram phawipiak, i kulh (kilven) a si tawn. Mah cu rian cu ahohmanh nih an ṭuan hlan ah Pathian nih a rak thawk. Cucaah W. David Taylor nihcun, “Pathian cu hmasabik dumtuahtu (the first gardener) a si,” tiah a ti.\nPathian cu thil dawh le thil ṭha thawktu a si. “Vawlei chung cun aa dawhmi thingkung le rawl ca i a ṭhami kung a phunphun kha a khohter hna, dum laifang ah cun nunnak thingkung, chia le ṭha hngalh khawhnak thingkung zong a khohter,” a ti. “Thingkung” le “Rawl” sawhsawh a khohter hna a ti lo: “Aa dawhmi” le “A ṭhami”a ti. Zoh tikah mit a hlang i aa dawh. Ei tik zong ah pum caah a ṭhami le a thawmi a si. Pathian cu thil dawh le thil ṭha a thawktu a si.\nPathian cu nun cawmtu le zohkhenhtu a si fawn. “Eden cun tiva pakhat a luang i cu tiva nihcun dum cu ti a toih,” a ti. Dum a tuahmi cung ah aa dawhmi thingkung le ei ding i a ṭhami rawl a cinmi hna cu ti a toih hna. Thingkung le rawl an dam, an ṭhat, i an ṭhannak hnga le thei an tlai nak hnga caah ṭha tein a cawm hna.\nPathian nih thil mansung cu hlai te ding in vawlei ah a phum hna. “Cu tiva cu tiva pali ah aa ṭhen. Pakhatnak cu a min ah Pishon a si; cu tiva cu Havilah ram a velchum i a luangmi kha a si. Cuka ah cun sui thiang ngaingai phun kha an hmuh i a man a sungmi thingthling le oniks lungvar sen zong an hmuh hna,” a ti. Tiva pali a luanter i cu tiva ahcun sui thiang, a man a sungmi thingthling, le lungvar tampi a chiah hna. Cu dum cu aa dawhmi he, a ṭhami he, “thil mansung” he a chiah hna. Lungvar mansung cu, a sining te ah, lam cung le tiva kap sawhsawh ah a ummi a si lo. Vawlei tang, lung tang a thuknak ah biatak tein kawl i cawh (exploretuah) hnu lawngah hmuhmi, a chungpi ah aa thupmi a si. Mah cucu Pathian nih vawlei hramthawk in a rak chiah ciami le a kan tinhpiak ciami a rak si.\nCu hnu ah, Pathian nih a rak thawkmi rian cu pehzulh ding in minung cu ṭuanvo a pek. “Cun Bawipa Pathian nih mipa cu a lak i Eden dum chungah cun dum cu a thlawh awk le ven awkah a chiah,” (to cultivate it and guard it) tiah kan hmuh ṭhan. Cucaah nunphung timi cu Pathian nih a rak thawkmi a si i minung a kan pekmi laksawng a si (“Culture is God’s gift to Adam” by Taylor). Pathian nih tlak (nawncek) kha a kut in a laak (tongh) i a saih (shape) hnu ah hmur le hmur i tonter in a thaw a chuah hnawh (thluachuah a pek) hnu ah minung a hung cang. Cucaah, sermi minung a kan hnam hmasabik (first kiss) tu cu Pathian a si tiah ti khawh a si. Pathian nih dum zong a ṭuan, a sersiam, a ṭamh-mawih, i man ngei ah a ser. Cucu minung a kan pek. Pek sawhsawh si lo in sersiam ding, kilven ding, le thlawh awk in a kan pek. Aman a faakmi lungvar kawl (explore tuah) ding zong a kan timhpiak cia. Cucu kan rian a si.\nKan pipu hna nunphung:\nLaimi zong kan pipu chan in midang he aa lo lomi Nunphung kan ngei ve. Cucu Pathian nih a kan pekmi laksawng a si. Kan holh le kan ca, kan thilpuan le kan hruk-aih, kan hla le kan ringawn (music), kan puai le kan laam, min kan i sakning le thil kan kawhning, ruak kan suanning le kan i vui ning, khat le khat kan i sunhsakning le conglawmhning, kan i dawtnak le i pehtlaihnak, le “Thil a chia a ṭha, a dik dik lo” ti i kan zumhning vialte hi kan nunphung cu an si. Cu kan nunphung hna cu kan pipu hna nih vawlei thil sining an hmuhning tein sullam ngei in an rak tuahmi le sermi an si. Midang nawlcawn in an rak tuah sawhsawhmi an si lo. Midang tuahmi he aa lawh hmanh ah sullam an ngeihtermi aa dang lai. Ruah bu te le hi tihin thil sining a si tiah sullam ngei tein an rak i nunpi mi an si.\nLaimi kan thil-thuam hna khi zoh hna hmanh u: zeitluk indah an i dawh i an ṭhat! Aman zeitluk in dah a fah! Pu la in tahmi cawngnak puan hoihna cu a man a faak ngaingai – a harsa ngaimi a si. Cawngnak pum zuun khat an tah ahhin nu pakhat nih kum khat chung aa rauh ti a si. Lai thil-thuam ah a biapi bikmi cu a “Thawi-tenh” khi a si. Pu Stephen Ni Kio chimnak ahcun “Thawi” hi phun 14 a um. Cu nihcun zeitluk indah kan pipu hna zung an thiam ti a langhter. Tuanbia pakhat ahcun; Zotung peng Lungngo khua in peng 6 hrawng aa hlatnak Sepi khuami tlangvaal Tho Khe le Letsa Tiva i a ummi Lasi nu (Ngami) an i duhnak in aa thawk ti a rak si (Pu Spephen Ni Kio cauk chung ah tling deuh in rel khawh a si). Lai laam zong khi sullam ngei lawngte an si – tuanbia ngei lawngte an si. Biana ah; Rua-kha-tlak laam khi sar-thi in a thimi hna an thlarau mithi khua an kalnak ah an khuallam tluang seh, an tha ṭhawng seh tiah laampiakmi a si an ti. Cun, a cheu nih, a va a thimi nu nih a va zuun ngai in laam a rak serpiakmi a si an ti. Cu an rak chimmi tuanbia hna cu a si taktakmi, a cang taktakmi zong an si lem lai lo. An chimmi zong aa lo lem lai lo. Asianin, kan pipu hna nih sullam an rak ngeihternak (meaning-making) tu a si deuh. Mah cucu nunphung sullam cu a si. Cu nihcun a ho kan si zong a kan fianter. Mah cucu Pathian nih a rak kan tinhpiakmi le thlua a rak kan chuahmi zong a si. Cu kan nunphung cu kilven ding, ṭhancho ter ding le, a man ngeih ter ding hi pumpaak cio i kan rian a si.\nNihin Mino ca ah Ralrin awk:\nAsianin, ahlei in ramdang ummi mino caah ralrin awk le thinphan awk a um. Kan nunphung kan thlau sual ahcun kan miphun in kan tlau lai. Pathian nih hram a rak thawkmi nunphung ning in Adam le Eve cu Eden dum i an rak nun lio khan Pathian he hawikomhnak zong ṭha tein an rak ngei. Asinain, Pathian tinhpiakmi ning in siloin, Sehtan nih a hlen hna tik ah, a phi chuak cu thihnak (minung tluknak asilole tlaunak) a hung si. Adam cu Eve cu Pathian nih a kut in a rak ser i, ṭha le dawh le man ngei ngai in a rak ser hna nak ahkhan an lung a rak tling ti lo. Sehtan hlennak tu an i zumh i, “Pathian bantuk i fim cu zeitluk indah a nuamh hnga aw?” tiah khua an ruat cang. Cucaah, Pathian chimhmi tu ngai lo in, Sehtan nih a hlen hna ning in an nung. Pathian nih nunphung a rak timhpiakmi ri an lonh ti khawh a si. Mah cucu kannih ca zong ah ralrin a kan petu ah a si. Kan pawngkam ah a kan hlengtu thil tampi an um.\nMiphun sinak in chim ahcun; kan chuah ri in Laimi kan si i nihin tiang Laimi kan si. Laimi kan si ca ah Lai nunphung chung ah kan ṭhang. Asinain, “Miphun dang nunphung i nun hi zeitluk indah a va nuamh hnga?” ti in mah nunphung cung ah lungtlin ti lo i midang nunphung uarnak thinlung kan ngeih sual ahcun Sehtan hlennak rap kan i foih cang ti hngalh ding a si. Kan nunphung kan kaltaak ahcun kanmah lila zong kan tlau ve ko lai. Tlau timi cu a um nak ah um ti lo, a ngeitu sin in i ṭhen khi a si ko. Asian Americans pawl nih mah bantuk pawl cu “Banana” (banhla) tiah an auh hna. Banhla cu a hawng (lenglei) a iahre nain a chunglei a raan bantuk khin, kan mui zohnak cun Laimi mui cu kan thlau kho lai lo nain kan chunglei cu miphun dang (vun raang) a rak si cang lai.\nUS ram ah a ummi Laimi hi hmailei ah zeidah kan lawh te lai ti cu kanmah hlan ah US i a rak pem cangmi (Japanese, Koreans, Chinese, Laos, Thais, Pilipino, le Vietnamese) pawl zoh in ruahdamh chung khawh a si. Mipem pawl an chan min auh ning ahhin: US ah upat hnu i a phanmi (atu kanmah bantuk) hi Chan Khatnak(First Generation); ngakchiat te i a phanmi kan fale pawl cu Chan Khat le Cheu(One and Half Generation); US ah kan hrinmi kan fale hna cu Chan Hnihnak(Second Generation); cu hna nih an hrin chinmi an fale cu Chan Thumnak(Third Generation) tiin auh an si. Atlangpi in, US i a rak pemmi hna hi chan thumnak ahcun an tlau ti a si. Dr. Ken Uyenda Fong nih “Pursuing the Pearl”timi cauk a ṭial i cu chung ahcun mipem hna i an chan relning cu “Tiva, Rili-fonghlei, le Rilipi” (Rivers, Bays, and Sea Model) he a tahchunh. Tiva vialte hi anmah um hmun te ah um khawh a si lo. Ti-hrah nih a hnuh hna i thlanglei panh in an luang thluahmah i a donghnak ahcun rili-fonghlei (bays) an phan. Cu rilikap ahcun caan sau nawn an i erh i a donghnak ahcun rilipi ah an i fon dih ko ee a ti. Chan khatnak pawl hi tiva he kan i lo, chan khat le cheu le chan hnihnak pawl hi rilikap i aa dilmi he an i lo. Chanthumnak cu rilipi ah aa fon cangmi he an i lo a ti.\nCun, Dr. Fong nih Nga Phun Thum (Three Types of Fish: Bass, Salmon, Acculturated Cod) ti zong in a tahchunh. “Bass” nga phun cu tiva thiang/thlum lawng ah a nung khomi a si. Mah cucu chan khatnak minung he kan i lo i kan chuahkehnak nunphung chung lawngah kan nung kho. “Salmon” nga pawl hi cu ti thiang zong ah an nung i ti al zong ah an nung kho. Cu hna cu chan khat-le-cheu le chan hnihnak minung he an i lo i, chuahkehnak nunphung le US nunphung chung ah an tlong kho ko. “Cod” nga phun pawl tu cu ti-fim, ti-thiang ah an nung kho ti lo. Ti al lawng ah an nun khawh cang ca ah rilipi ah an lan dih a ti. Cu pawl cu chan thumnak in a hnulei a chuakmi fale pawl an si. Duh zong duh lo zong ah, sian zong sian lo zong ah pilepu chuahkehnak nunphung ahcun an um kho ti lai lo. Mah cucu nulepa nih kan i timhcia a hau a ti. “Hi ti i tulefa hna an liam thluahmah tikah hringtu nulepa ca ahcun a hartuk te lai nain ruah a herhmi cu; nan ram chuah taak in ram dang i pem nan rak i timh lio ahkhan nan fale nih an in kaltaak te hna lai ding hi nan biachahnak ah a rak i tel chih cangmi a si,” a ti.\nDr. Fong chimmi hi US ummi Asian Americans pawl tampi sin ah research tuahmi a si ca ah a hman hrimhrim lai lo ti awk a ṭha lo. Kannih Laimi zong nih kan zawh ve mi lam a si ko rua. Sihmanhsehlaw chan hnih, chan thum tiang a nung i a ṭhawngmi Asian Americans Khrihfabu tampi an um ve ṭhiamṭhiam. Cu hna lak ah Koreans Khrihfabu hna zong an i tel. Rev. Dr. Stephen Hre Kio nih a chim tawnmi cu, “Koreans Khrihfami hna nih chan hnih, chan thum tiang an nun khawhnak a ruang hi tampi a um lai nain a biapibik i ka ruahmi cu: anmah Korea holh in zeibantuk ca zong an i ngeih dih. An ca le holh ṭha tein an nunpi ca ah an Khrihfabu zong a nung, an miphun zong a nung,” a ti. “Kan ca kan holh a nun chung cu kan nung ve ko lai,” a ti. Cu ve bantuk in, US ummi Laimi zong, a tlawmbik, chan thum chan li tiang tal kan nun khawhnak ding ca ahcun Khrihfabu chung ah thukpi in hram kan thlak i cu chung ahcun kan nunphung kan kilven, kan ṭhancho ter, i man kan ngeihter hi a biapi hringhranmi a si.\nHmailei ca ah Ruahchannak le Saduhthah:\nNihin US ummi Laimi Khrihfabu hna ca ah, keimah pumpaak in ka hna a ngambiknak le ruahchannak ṭha ka ngeihnak cu kan mino hna ruang ahhin a si. Atu ning tein kan kal khawh chung cu kan tlau lai lo. Zeicahtiah:\nKhrihfabu le Biakinn ah kan mino an ngam. Kan fale hna nih Khrihfabu le Biakinn i an ngam ti lo ni cu tlau hram kan i thawk ni a si lai tiah ka ruah. Billy Graham nih, “Fapa tlau pa a tlaunak hramthawk cu a pa inn ah a ngam ti lomi kha a si. Inn in a chuah hlan in a tlau chung cang,” tiah a timi bia hi ka nolh lengmang ve. Kan fale ca ah a him i a thiangmi hmunhma (Safe Sanctuaries) kan ngeih lo ahcun mino nun kan sa kho lai lo. Cucaah, US ummi Lai Khrihfabu tampi nih biakinn ṭhaṭha an kan sak piakmi hi kan mino hna biakinn i an ngam nak ding ca ah a herh ngaingaimi a si.\nKeimah ṭhikhuk le kan ule pawl (kum 50 cung) kan rak no lio cio nakin a tu kan fale mino hna hi Pathian an duh deuh. US ram chung ka tlawnnak khua i ka tonmi Lai mino tampi cu Pathian an duh ngaingai. An thinlung zong a thiang. Mino pakhatkhat khi ciammam tein bia ruah law a thinlung thianning naa fiang ko lai. Hlan lio Kawlram i Ne Win uk chan minung bantuk thinlung an ngei lo.\nNihin American chanthar ahcun mi vialte kan i ruang dih, khat le khat i nautat ding le i thleidan awk a si lo timi zumhnak an ngei cang. Cu nihcun mi zei poah an sining cio te kha upatpek, i hngalhpi, le cohlan nak thinlung a chuahter. Cu nihcun mah sinak i hngalhnak (self-identity) tha zong a pek. Cucaah, ahlei in, Colleges le Universities sianginn a kaimi kan fale tampi cu mah sinak i hlam, i kawlnak, i uarnak an ngei thluahmah lai.\nTuchan cu Media a ṭhawntuk cang ca ah ram kip i a ummi Laimi tampi cu an i pehtlai kho dih. Abik in, an uarmi an i hrawm kho hna. Hi zong hi kan tlau lonak bawmtu a si. Khrihfabu chung ah Mino nih email an tongh ti lomi bel hi upa caah a poituk. Cun, mino nih online lawng an i bochan i Cauk an rel ti lomi zong hi a poi ngaingai.\nLaimi mino hna an music a sangtuk cang. Hlan lio ahcun Kawl hla le mirang hla lawng uar awk a um. Atu cu Lai hla ṭhaṭha a phan khotu le Laimi chung in hlasak thiam, music tum thiam an chuak chin lengmang. Mah hrimhrim nihhin kan mino hna ca le holh ah a bawmh hna.\nAtu chan ahhin vawleicung ah “Church Music” quality a tlaktuk caan kan phan. A ruang cu zeizong vialte hi sipuazi(economic) in an tuak cang ca ah, phaisa tampi, caan tampi, thiamnak tampi a herhmi le a dihmi cu an kal taak thluahmah. Caan, thazaang, thiamnak, le phaisa tam a dih lomi tu hi an zuan hnawh cang. Tahchunhnak ah; Church Choir cawn hna hi tu chan American Khrihfabu tampi ahcun a um ti lo. Hla ṭha, hla thiam harmi, minung 100 nih zan hra cawn a haumi hla tehna cu sak le cawn zong a um ti lo. Musical instruments tampi in tummi (Orchestra) te hna hi cu biakinn ah a um ti lo ti awk a si cang. Stodio ah Choir hla khumh i CD chuah zong a hartuk cang. Cu nakin caan, phaisa, le thazang tam a heu lomi, mah inn ah minung pakhat hnih nih hei cawn i ni khat hnih ah thiam colh dingmi hla; studio ah aw i khumh tik zong ah fawi tein i khumh khawhmi phun tu an uar deuh cang. Cucaah, “Church Music” quality a um ti lo ti a si. Asinain, atu US Laimi Khrihfabu cheukhat chung ahcun “Church Music” quality ṭha hi kan uar deuhdeuh, tha kan pek deuh deuh dahra maw tiah ka ruat. Kan Khrihfabu mino hna zong hla ṭha, hla har, challenge a um deuhmi hlahruaitu nih an cawnpi hna tikah an tha a tlung deuh deuh in ka thei. Laimi chung in hla quality ṭha, hla har, le hla dawh phan thiammi zong an hung chuak deuh deuh i tha a nuam chin lengmang.\nCun, Zarhpini Biakinn ah Pathian thangṭhat i kan rat caan ah mino hna an thil-hruk fenh-aih khi zoh hna hmanh u. Rual u pawl nakin kan nunphung thil an i hruk deuh – mino nih an uar deuh ti nak a lang. Lai thawi tenhmi, design phunphun i ṭhitmi an i hruk i zeitluk indah aa dawh! Mino hna nih kan thilthuam an uar chung cu an thinlung zong a hmun ko lai.\nLai nunphung chung ah aa dawhmi, a ṭhami, le man sungmi kan thlaumi tampi a um ko lai. Cucu chan thar ah kawl ṭhan kan hau. Cu bu ah, atu ṭhangthar chan ahhin a hlan chan nakin kan ṭhancho deuhnak zong a um ve. Pathian duhnak lei ah, fimnak le mah le mah i zahpi lonak lei ah, music lei ah, cun hnipuan design phunphun chuahnak lei ah, ram chung ram leeng Lai mino tampi i pehtlaihnak ah, cun lentecelhnak (paih tibantuk) ah a hlan nakin kan ṭhang, kan ṭhawng deuh ngaingai. Kan biahram ah; Pathian nih mansung sui le lungvaar pawl cu vawlei chung ah a phum ca ah faakpi in kawl i cawh le hlai a hau kan ti cang kha. Cubantuk in, kan nunphung chung i aa thupmi mansung hna cu biatak te in kawl, hlat le hlai kan hau hau. Pathian nih kan nunphung chung ah a rak phum cang mi, a ṭha i aa dawh i a man a sungmi hna cu conghhram ding le ṭhancho ter ding zong ṭuanvo a kan pek chih. Mah cucu nihin Laimi Khrihfabu rian a si i, mino hna rian a si.\nCherhchanmi cauk le capaar:\nW. David O. Taylor: For the Beauty of the Church (Grand Rapids: Baker Books, 2010)\nKen Uyenda Fong: “Pursuing the Pearl: A Comprehensive Resource for Multi-Asian Ministry (Valley Forge: Judson Press, 1999)\nStephen Ni Kio: Lai Nunphung(Yangon, 2006)


Trump an sawm i, Joe Biden an sawm duh lo caah Biden mualpho ngai\nadmin September 10, 2021 Leave a Comment on Trump an sawm i, Joe Biden an sawm duh lo caah Biden mualpho ngai\nUS ralkap Afghanistan Bomb Blast ah a thi mi minung 13 lakah Kareem ruak vuinak ah President Joe Biden cu a tel ve i, bia a chim, a bia chim mi nih mi tampi soisel le thanchiat a si. Kareem pa Chappel nih a chim ning ahcun\nKa fapa ruak vuinak kan tuah hnuah President Joe Biden hmai inches 5 hrawng ah kan dir. natein a kan hlawt, thatein akan zoh duh lo. Ka fapa hi nangmah ruangah ka kuh kho ti lai lo. Ka hmai ah ka hmuh ti lai lo i, a ni mi zong ka hmuh i ka thei khawh ti lai lo.\nKa fapa ruak pawng ah khan na fapa a thi cang mi kong lawngte na chim i, Keimah nih ee, a tu cu na caan a si lo tiah kan ti i, na pafa kong chim cang a si lo tiah kan ti kha. Nang mi thawng lo tuk mi, mi hlawt a hmang mi, ka fapa le ram caah nun a pek mi vialte a hlawt tu cu nangmah hi na si tiin a ti\nMah bantuk in a lungfaknak le Joe Biden a ti ning cu facebook ah a post. Cun mah a post mi cu Trump nih a bia chimnak website in a let i, Kei president si ning law, na fapa hi na pawng ah a um lai, a thi lai lo. Kareem lawng si lo in Kabul Suicide attack ah a thi mi dih lak hi an thi lai lo,\nan nu le pa sin ah dam tein an um ko lai. Civilians hna kha lak hmasak ding a si na in, Kan hriamnam $85 millions man he tiin former President Trump nih a chim. Mah thil a cang mi hi social media ah a lar ngai i, mi tampi nih Joe Biden an uar lo ning le Trump an hlam ning cu heh tiah an chim ve. Cre-RTK\nBiden a chuahsual lengmang ko, Thawngthanhnak an tuah cawlh →\n← Biden a chim sual, Taliban fiangtein thawngthanhnak an tuah